title: CANT Z.1007

text: Sen ensilento tapahtui maaliskuussa 1937 ja tuotanto alkoi vuonna 1938. Koneen suunnitteli ja valmisti Triestessä toiminut "Cantiere Navali Triestino" (CANT). Italian ilmavoimat käytti konetta koko toisen maailmansodan ajan. Koneen ensimmäinen sotakäyttö tapahtui taistelussa Britanniasta syyskuussa 1940, mihin Italia toimitti koneita Saksan tueksi. Seuraava sotanäyttämä oli Kreikka. Välimeren ilmataisteluissa suuri määrä CANT Z.1007 -pommikoneita ammuttiin alas, koska kone oli hidas ja sen puolustusaseistus oli heikko. Koneita rakennettiin 560 kappaletta. Koneen Z.1007ter-versiossa oli voimakkaampi moottori – se tuli palvelukäyttöön vuonna 1942.


title: Yokosuka MXY7

text: Yokosuka MXY7 (tunnettu nimellä Ōka (), kirsikankukka, liittoutuneiden raportointinimi "Baka" (jap. ”idiootti”), oli japanilainen, kamikazekäyttöön suunniteltu, rakettimoottorein varustettu itsemurhapommi. Koneen suunnitteli lentoinsinööri, kapteeni Niki.


title: Yokosuka MXY7

text: Kone oli rakennettu puusta ja keveistä, vähän jalostetuista metalleista, joten kouluttamattoman tehdastyövoiman oli helppo valmistaa sitä suuriakin määriä. Kone oli hyvin yksinkertainen; sillä oli lyhyet siivet, pieni ohjaamo ja yksinkertaiset ohjainlaitteet. Muista kamikazekoneista poiketen Ōkalle ei annettu mahdollisuutta palata kotiin, vaan ohjaamon kuomu pultattiin kiinni runkoon. Muille kamikazekoneille annettiin tarpeeksi polttoainetta kotimatkaa varten, sillä oli mahdollista, etteivät koneet löytäisi sopivaa kohdetta.


title: Yokosuka MXY7

text: Ōka laukaistiin joko lavetilta maasta tai pudotettiin Mitsubishi G4M2 ”Betty” -pommikoneesta.


title: Yokosuka MXY7

text: Sodan jälkeen Yokosukan laivastovarikolta löydettiin Ōkan edelleen kehitetty malli, jossa oli kuuden kiinteäpolttoaineisen raketin lisäksi kaksi saksalaisperäistä Walther-rakettimoottoria. Tämä konetyyppi olisi pystynyt nousemaan itsenäisesti kiitotieltä ja sen toimintasäde olisi ollut pidempi. Prototyyppi jäi ainoaksi ilmeisesti resurssipulan johdosta.


title: Yokosuka MXY7

text: Japanilaiset ehtivät rakentaa 775 itsemurhapommia, joista kovinkaan moni ei koskaan ehtinyt käyttöön. Huhtikuun ensimmäisenä päivänä vuonna 1945 Ōka-pommit vaurioittivat taistelulaiva "West Virginiaa". Yksitoista päivää myöhemmin Ōkat upottivat hävittäjä "Mannert L. Abelen" Okinawan edustalla. Ōkat eivät kuitenkaan koskaan saavuttaneet suurta menestystä, sillä vaikka niiden oma nopeus tekikin niistä vaikeita kohteita ilmatorjunnalle, ja ne olivat helppoja ohjattavia, ei niille löytynyt tarpeeksi nopeaa kantajakonetta – keskiraskaat ”Bettyt” olivat auttamattomasti liian hitaita.


title: Yokosuka MXY7

text: Sodanjälkeiseten amerikkalaisten dokumenttien mukaan Ōkat osuivat sodan aikana kaiken kaikkiaan kuuteen amerikkalaiseen sotalaivaan, mutta vain yksi niistä, hävittäjä "USS Mannert L. Abele" (DD-733) upposi, ja toinen, hävittäjä, "USS Hugh W. Hadley" (DD-774) vaurioitui korjauskelvottomaksi.


title: Yokosuka MXY7

text: Sana "ōka", joka tarkoittaa kirsikankukkaa, on hyvin runollista kieltä ja yleisesti japanissa käytetään sanaa ”sakura-no-hana”. Ensimmäisen tavun makroni ilmaisee, että o ääntyy pitkänä ("ooka"). Anglosaksisessa kirjallisuudessa käytetään usein muotoa "Ohka", mutta se on suomalaisittain virheellinen muoto: suomessa pitäisi käyttää joko muotoja "ōka" tai "ooka".


title: Zatoichi – sokea samurai

text: Zatoichi – sokea samurai () on Takeshi Kitanon ohjaama vuonna 2003 ilmestynyt samurai-elokuva. Takeshi Kitano näyttelee myös pääosassa ja on käsikirjoittanut elokuvan. Elokuva on suurelle yleisölle tehty uuden ajan versio vanhasta samannimisestä japanilaisesta klassikosta.


title: Zatoichi – sokea samurai

text: Kitanon näyttelemä Zatoichi on sokea samurai. Elokuva noudattaa japanilaisittain tuttua kaavaa: Zatoichi auttaa kylää, jossa pahat jengiläiset häiritsevät asukkaiden elämää ja pakottavat ihmisiä maksamaan suojelurahoja. Zatoichi ystävystyy paikallisen maanviljelijättären kanssa ja tapaa kaksi vanhempiensa murhaajia etsivää geishaa lupautuen auttamaan näitä.


title: Leo Suonpää

text: Leo Evald Suonpää (15. kesäkuuta 1911 Oulu – 12. maaliskuuta 1996 Tampere) oli suomalainen poliitikko. Hän oli kansanedustaja Suomen kansan demokraattisen liiton eduskuntaryhmässä (1954–1969), Tampereen kaupunginvaltuuston ja -hallituksen varapuheenjohtaja, kulkulaitosten ja yleisten töiden ministeri (1966–1968), kolmesti presidentin valitsijamies (1956, 1962, 1968) sekä Suomen kommunistisen puolueen poliittisen toimikunnan jäsen (1954–1969, 1970–).


title: Leo Suonpää

text: Leo Suonpää osallistui politiikkaan kommunistien salaisissa soluissa 1930-luvulta alkaen. Hän istui tästä syystä kaksi vankilassa vuosina 1934–1936. Sotien jälkeen hän nousi julkisen n piirisihteeriksi. Hän luopui virasta tultuaan valituksi eduskuntaan 1954. Samana vuonna Suonpää nousi myös SKP:n korkeimpaan johtoon, poliittiseen toimikuntaan. Veli-Pekka Leppänen on pitänyt Suonpäätä tuon ajan merkittävimpänä "ei-helsinkiläisenä" suomalaiskommunistina.


title: Leo Suonpää

text: SKP:n jakauduttua 1960-luvun lopulla Suonpää siirtyi puolueopposition riveihin, joiden joukossa hän edusti maltillista siipeä. Puolueen hajottua 1980-luvun puolivälissä Suonpää toimi huhtikuusta joulukuuhun 1986 Demokraattisen vaihtoehdon puheenjohtajana.


title: HC Davos

text: HC Davos on sveitsiläinen jääkiekkoseura, jonka kotikaupunki on Davos.


title: HC Davos

text: Seura pelaa Sveitsin pääsarjassa National League A:ssa, jossa se on voittanut historiansa aikana 31 mestaruutta (1926, 1927, 1929–1935, 1937–1939, 1941–1948, 1950, 1958, 1960, 1984, 1985, 2002, 2005, 2007, 2009, 2011 ja 2015). Joukkue pelaa kotiottelunsa Vaillant Arenalla.


title: HC Davos

text: "Lähde: EliteProspects"


title: Muotovirhe

text: Muotovirhe on virhe oikeudellisessa tai hallinnollisessa prosessissa, missä on tahallaan tai yleensä tuottamuksellisesti toimittu väärin vastoin annettuja sitovia ohjeita. Muotovirheet ovat yleisiä toimissa, mistä on annettu muotomääräys, jota pitää noudattaa tai oikeustoimi on pätemätön.


title: Muotovirhe

text: Muutoksenhakija on vahvoilla, mikäli muotovirhe kyetään osoittamaan. Näin ollen ei tarvitse käyttää muita perusteluja, kuten ennakkotapausta, normia ensisijaisempaa normia tai oikeusperiaatetta.


title: Muotovirhe

text: Esimerkiksi kiinteistökaupassa on tiukkoja muotomääräyksiä, joiden noudattamatta jättäminen tekee kaupasta mitättömän. Irtaimen, kuten asunto-osakeyhtiön omistamien huoneistojen hallintaan oikeuttavien osakkeiden kauppa ei ole kiinteistökauppaa, vaan osakekauppaa, joka on sopimusvapaata irtaimiston kauppaa.


title: Booble

text: Booble.com on yhdysvaltalainen maksulliseen pornoon keskittynyt hakemisto. Booblen tietokanta sisältää ylläpitäjien valitsemia sivustoja, joita palvelun oman ilmoituksen mukaan on indeksissä yli 10 000 kappaletta. Linkkien lisäksi kone palauttaa viitteitä sivuja koskeviin arvioihin. Lisäksi Booble kertoo palvelun hinnan. Booble itse ei sisällä pornoa eikä linkkejä ilmaisille pornosivuille.


title: Booble

text: Booble.com ja sen logo muistuttavat suuresti Googlea. Logossa ainoastaan hakukoneen nimen o-kirjaimet on tehty naisen rintoja muistuttaviksi. Suurin ero Googleen on kuitenkin se, että Booble palauttaa ainoastaan pornografisia sivuja.


title: Booble

text: Hakukone perustettiin 2004 vitsinä ja parodiana Googlesta. Se joutui lähes heti ongelmiin Googlen ylläpidon kanssa. Google vaati pian palvelun sulkemista. Booblen ylläpito puolustautui Reutersin mukaan sillä, että sivuston oli ainoastaan tarkoitus olla ”hauska parodia”. Booblesta tuli niin suosittu, että se jopa kaatui ruuhkan seurauksena.


title: Booble

text: Booble on vuodesta 2006 alkaen US Patent and Trademark Officen suojaama rekisteröity tavaramerkki.


title: Mitsubishi G4M

text: Mitsubishi G4M (, liittoutuneiden raportointinimi "Betty") oli japanilainen keskiraskas pommikone, joka oli yleisesti keisarillisen Japanin laivaston käytössä. Se oli pitkään tehokas pommikone, mutta toisen maailmansodan loppuvaiheessa se oli vanhentunut ja pärjäsi huonosti liittoutuneiden hävittäjiä vastaan. G4M:n runko oli sikarin muotoinen, joten japanilaiset kutsuivat sitä nimellä "hamaki" (), eli sikari. Lempinimellä oli myös toinen puoli - toimintasäteen pidentämiseksi ja suuremman nopeuden saavuttamiseksi koneessa ei ollut painoa lisääviä itsetiivistyviä polttoainesäiliöitä. Tällainen suunnitteluratkaisu teki kuitenkin G4M:ä samalla turvattoman, sillä polttoainesäiliöön tullut osuma useimmiten räjäytti koneen tai sytytti sen palamaan. Sikari saikin amerikkalaisilta lentäjiltä ironisen lempinimen "Flying Zippo" eli "lentävä sytkäri". Kone oli kuitenkin miellyttävä lentää, sillä oli hyvä pommikuorma ja hyvin pitkä toimintasäde, josta syystä kone pysyi palveluskäytössä sodan loppuun saakka.


title: Mitsubishi G4M

text: Sodan loppupuolella Bettyt toimivat usein kamikazetehtävissä kuljettaen Yokosuka MXY7 "Ōka" -itsemurhapommeja.


title: Mitsubishi G4M

text: Koneesta oli useita malleja.


title: Victorien Sardou

text: Victorien Sardou (5. syyskuuta 1831 Pariisi – 8. marraskuuta 1908 Pariisi) oli ranskalainen kirjailija ja Ranskan akatemian jäsen vuodesta 1877.


title: Victorien Sardou

text: Sardou oli 1800-luvun ranskalaisista näytelmäkirjailijoista suosituimpia, ja hänen draamansa levisivät ympäri Eurooppaa. Sardou hallitsi ennen kaikkea draaman tekniikan. Hänen menestyksekkäimmät näytelmänsä ovat porvarillisia tapakomedioita. Tuotanto käsittää lisäksi monia ooppera- ja operettilibrettoja. Esimerkiksi Puccinin Tosca pohjautuu Sardon näytelmään "La Tosca" 1887.


title: Veli Järvinen

text: Veli Armas Järvinen (25. marraskuuta 1911 Kymi – 15. marraskuuta 2003 Jyväskylä) oli suomalainen poliitikko. Hän edusti Suomen Sosialidemokraattista Puoluetta eduskunnassa 1948–1950. Hänet valittiin Kymen läänin vaalipiiristä.


title: Veli Järvinen

text: Järvinen syntyi työnjohtaja Viktor Arvid Järvisen ja Anna Maria Bergisen pojaksi. Hänellä oli kolme aviopuolisoa:Järvisellä on pojat Timo Veli (s. 1939) ja Olli Pekka (s. 1941).


title: Veli Järvinen

text: Kymessä syntynyt Järvinen kävi kansa- ja ammattikoulun. Hän suoritti osatutkinnon Yhteiskunnallisessa korkeakoulussa.


title: Veli Järvinen

text: Järvinen oli Karhulan kauppalanjohtaja vuosina 1951–1959 ja sen jälkeen Jyväskylän kaupunginjohtaja vuoteen 1974. Hän oli presidentin valitsijamiehenä vuosina 1950 ja 1956.


title: Veli Järvinen

text: Järvinen toimi Kymin kunnanvaltuuston puheenjohtajana ja sai kaupunkineuvoksen arvonimen 1974. Eläkkeelle hän jäi 1974. Sotilasarvoltaan hän oli alikersantti.


title: Veli Järvinen

text: Jyväskylässä Järvinen kehitti kaupunginjohtajakaudellaan oppilaitosten oloja. Suurimmat hankkeet olivat Jyväskylän seudun ammattikoulu (Viitaniemessä) ja hotelli- ja ravintolakoulu Priimus. Vaihtamalla valtion kanssa alueita syntyi edellytykset Jyväskylän yliopiston laajennuksille. Keskeinen hanke oli myös Seppälän teollisuusalue, jossa edelleenkin toimii merkittävä osa Jyväskylän yrityksistä. Maanhankinta myös uusien asuinlähiöiden rakentamiseksi pantiin vireille.


title: 8,8 cm Flak 41

text: 8,8 cm Flak 41 (L/74) oli saksalainen toisen maailmansodan aikainen raskas 88 mm:n ilmatorjuntatykki.


title: 8,8 cm Flak 41

text: Alkuvuodesta 1939, jo ennen toisen maailmansodan syttymistä, aloitettiin uuden 88 mm:n ilmatorjuntatykin suunnittelu. Uuden tykin oli tarkoitus korvata sitä vanhemmat, Kruppin suunnittelemat 88-milliset Flak 18-sarjan tykit.


title: 8,8 cm Flak 41

text: Rheinmetall-Borsigin prototyyppi hyväksyttiin tuotantoon ja sai sotavarusteena nimen 8,8 cm Flak 41 (L/74), lyhyemmin Flak 41. Tässä tykkimallissa oli erittäin pitkä 855-millimetrinen hylsy ja 74 kaliiperin mittainen putki, jotka nostivat kantamaa merkittävästi verrattuna aiempiin saman kokoluokan ilmatorjuntatykkeihin. Flak 41 ylti jopa 15 000 metrin torjuntakorkeuteen.


title: 8,8 cm Flak 41

text: Flak 41 oli kuitenkin epäluotettava, eikä sitä käytetty alkukokemusten jälkeen Saksan ulkopuolella. Vain 318 tykkiä oli käytössä tammikuussa 1945.


title: Vesivehmaa

text: Vesivehmaa on yksi Asikkalan kylistä Päijät-Hämeessä. Etäisyys Vääksyyn on noin 10 km, Lahteen vajaat 20 km ja Heinolaan noin 30 km.


title: Vesivehmaa

text: Vesivehmaa on Asikkalan toiseksi suurin osa heti keskustaajama Vääksyn jälkeen. Sen väkiluku on yli 700.


title: Vesivehmaa

text: Kylässä alakouluopetusta tarjoava Vesivehmaan koulu on rakennettu 1980. Koululla menee hyvin verrattuna muihin Asikkalan ensimmäisten luokkien peruskouluihin, sillä siellä on noin 60 oppilasta eikä se ole lakkautusuhan alla kuten moni muu koulu.


title: Vesivehmaa

text: Vesivehmaan kylän historiasta on kirjoitettu kaksiosainen kirjasarja "Vesivehmaan seudun kylien historia I ja II".


title: Vesivehmaa

text: Museovirasto on määritellyt Toisen Salpausselän eteläpuoliseen viljelyvyöhykkeeseen sijoittuneen Vesivehmaan kylän valtakunnallisesti merkittäväksi rakennetuksi kulttuuriympäristöksi.


title: Vesivehmaa

text: Vesivehmaa tunnetaan populaarikulttuurissa Usko Kempin sanoittamasta ja Yrjö Saarnion säveltämästä Vesivehmaan jenkasta. Vesivehmaalla sijaitsee myös Jenkkapirtti, vuonna 1969 avattu kesätanssilava jossa on paljon eloa kesäisin. Heti Jenkkapirtin läheisyydessä on urheilukenttä, jossa monet nuoret urheiluseura Vesivehmaan Vireen jäsenet kisailevat usein järjestetyissä kisoissa. Jukolan viesti kilpailtiin Vesivehmaalla vuonna 2002. Urheilukentän läheisyydessä on myös kuntopolku, jossa on talvella valaistu hiihtolatu.


title: Vesivehmaa

text: Lahti-Vesivehmaan lentopaikka sijaitsee Vesivehmaalla ja kentällä toimii Päijät-Hämeen ilmailumuseo. Vierumäen ja Vääksyn välinen seututie 313 kulkee lentokentän ohi ja Vesivehmaan kylän läpi. Lahden ja Vääksyn välisiä linja-autojen vakiovuoroja liikennöidään Vesivehmaan kautta seututie 313:n reittiä. Körrin suoraksi kutsuttavalla valtatie 24:n osuudella kuuluu Vesivehmaan alueeseen motelli ja kahvila-ravintola huoltoaseman yhteydessä. Körrin vakiovuoropysäkin kautta kulkee osa Lahden ja Vääksyn välisistä linja-autoista.


title: Vesivehmaa

text: Eräs Vesivehmaan nähtävyyksistä on ollut Tuohimestarin tupa. Tuvassa on noin 340 kappaletta monenlaisia tuohesta valmistettuja esineitä. Näitä ovat muun muassa yli puolentoista kuutiometrin vetoinen kontti ja 2,7 metriä pitkät virsut, jotka pääsivät Guinnessin Suureen ennätyskirjaan vuonna 1998.


title: Vesivehmaa

text: Hämeen Rykmentin Vesivehmaan harjoitusalue sijaitsee kylässä. Hämeen Rykmentin myötä myös Vesivehmaan harjoitusalue lakkautettiin vuoteen 2015 mennessä Keuruun, Kirkonmaan, Jaamankankaan ja Reilan harjoitusalueen tapaan.


title: Vesivehmaa

text: Vesivehmaalla toimii Antin automuseo.


title: Vähä-Äiniö

text: Vähä-Äiniö on kylä Asikkalan kunnassa Päijät-Hämeessä. Varhaisimmat maininnat Vähä-Äiniöstä ajoittuvat 1400-luvulle. Kylässä on myös toiminut koulu, rakennus on tätä nykyä Finn Inspiration Oy:n käytössä. Kylän vakituinen väkiluku, noin 130, on suhteellisen pysyvä, mutta kesäasukkaiden määrä kasvaa. Kesäasuntoja on suunnilleen 170. Vähä-Äiniön kylätoimikunta aloitti toimintansa vuoden 1991 huhtikuussa.


title: Vähä-Äiniö

text: Kylän yrityksiä ja palveluja ovat esimerkiksi Savipaja Samiikka, kokoustiloja, mökkejä sekä saunatiloja vuokraava Lehmonkärki resort, Rantalan hevostallit, Yttälän kartanon maatila sekä kirjastoauto. Vähä-Äiniössä pidetään toukokuisin kyläkokous. Kylällä on ollut omat internetsivut vuodesta 2004.


title: Vähä-Äiniö

text: Vähä-Äiniössä kylän talot, pellot ja muinaisjäännökset todistavat hämäläisen kyläasutuksen jatkuvuudesta esihistoriallisista ajoista nykyhetkeen. Tämän perusteella Museovirasto on vuonna 2009 määritellyt Vähä-Äiniön kylän valtakunnallisesti merkittäväksi rakennetuksi kulttuuriympäristöksi.


title: Lagrangen neljän neliön lause

text: Lukuteoriassa Lagrangen lauseen mukaan jokainen positiivinen kokonaisluku on esitettävissä neljän neliön summana. Lauseen otaksui Bachet ja sen todisti 1770 Joseph Louis Lagrange. Lause esiintyi jo Diofantoksen "Arithmeticassa", josta Bachet käänsi sen latinaksi vuonna 1621. Esimerkkeinä lauseesta on


title: Lagrangen neljän neliön lause

text: Adrien-Marie Legendre täydensi lausetta vuonna 1798 väittämällä, että positiivinen kokonaisluku voidaan esittää kolmen neliön summana jos ja vain jos se ei ole muotoa 4(8"m" + 7). Legendren todistus oli puutteellinen ja lauseen todisti ensimmäisenä Carl Friedrich Gauss.


title: Lagrangen neljän neliön lause

text: Vuonna 1834 Carl Gustav Jakob Jacobi löysi täsmällisen kaavan sille, monellako tavalla annettu positiivinen kokonaisluku voidaan esittää neljän neliön summana. Tämä luku on kahdeksan kertaa "n":n tekijöiden lukumäärä jos "n" on pariton ja 24 kertaa "n":n parittomien tekijöiden lukumäärä jos "n" on parillinen.


title: Lagrangen neljän neliön lause

text: Lagrangen neljän neliön lause on erikoistapaus Fermat'n monikulmiolauseesta ja Waringin probleemasta. Myös seuraava tulos on yleisempi kuin Lagrangen lause: Olkoon "a", "b", "c" ja "d" annettuja luonnollisia lukuja. Voidaanko löytää luvut "x", "x", "x", "x" siten, että


title: Lagrangen neljän neliön lause

text: (*) "n" = "ax" + "bx" + "cx" + "dx"


title: Lagrangen neljän neliön lause

text: Tapaus "a"="b"="c"="d"=1 on Lagrangen lause. Yleisen tapauksen todisti Srinivasa Ramanujan. Hän todisti, että jos "a" ≤ "b" ≤ "c" ≤ "d", on olemassa täsmälleen 54 eri tapaa valita "a", "b", "c" ja "d" siten, että (*):llä on ratkaisu kun kaikilla "n" kun "x", "x", "x", "x" ovat kokonaislukuja. (Ramanujan listasi 55:nnen mahdollisuuden "a"=1, "b"=2, "c"=5, "d"=5, mutta tässä tapauksessa (*):llä ei ole ratkaisuja jos "n"=15. )


title: Tokoin senaatti

text: Tokoin senaatti oli toiseksi viimeinen Venäjän alaisuudessa toiminut Suomen senaatti, käytännössä maan ensimmäinen parlamentaarinen hallitus.


title: Tokoin senaatti

text: Maaliskuussa 1917 tapahtuneen, keisarivallan kukistaneen helmikuun vallankumouksen jälkeen tasavaltaiseen valtiomuotoon pyrkinyt Venäjän väliaikainen hallitus antoi julistuksen, joka palautti Suomelle sortovuosia edeltäneen ajan oikeudet. Suomessa alkoi hallituksen kokoaminen. Eduskuntavaaleissa 1916 sosiaalidemokraatit olivat saaneet enemmistön eduskuntaan, mutta heillä oli tuolloin periaate, etteivät voi osallistua porvarilliseen hallitukseen. Monipuoluehallitus kuitenkin syntyi maaliskuun lopulla.


title: Tokoin senaatti

text: Oskari Tokoin (sd.) johtama senaatti pyrki ratkaisemaan seuraavia laajoja ongelmia, kuten Suomen sisäinen itsenäisyys, valtiosääntöuudistus, kieltolaki ja torpparikysymys. Tokoin huhtikuinen puhe eduskunnassa mainitsi myös "valtiolliset pyrkimykset", toisin sanottuna Suomen itsenäisyyden.


title: Tokoin senaatti

text: Tokoin senaattia seurasi Setälän senaatti, sosiaalidemokraatien jätettyä Tokoin senaatin.


title: Tokoin senaatti

text: Keisarin kukistuminen aiheutti Suomessa epäselvyyksiä siitä, että oliko keisarin paikan ottanut Venäjän väliaikainen hallitus perinyt suuriruhtinaalle kuuluneen vallan. Saiko se vahvistaa Suomen lait ja käyttää ruhtinaan entistä nimitysoikeutta Suomessa. Asiasta esitettiin kaksi suomalaista ja yksi venäläinen tulkinta. Venäläisen kannan muotoili venäläinen lainopillinen neuvottelukunta professori J. J. Kokoskinin johdolla. Sen kanta oli lyhyesti se, että suuriruhtinaan valta oli siirtynyt vähentämättömänä väliaikaiselle hallitukselle. Venäjän korkein valta oli korkein myös Suomessa. Vasta tuleva perustuslakia säätävä kokous voisi muuttaa asian. Suomen sosialistien ehdotuksesta asettuivat venäläiset bolsevikit tukemaan korkeimman vallan siirtämistä Suomen eduskunnalle. Tosin myös he pitivät perustuslakia säätävää kokousta lopullisena päätöksentekijänä. Suomalaiset sosialistit esittelivät tämän päätöksen eduskunnassa ja se tuli tunnetuksi ns. Valtalakina. Siitä oli vain unohtunut pois maininta kansalliskokouksesta lopullisena päätösfoorumina. Valtalain hyväksyminen merkitsi suoraa konfliktia venäjän väliaikaisen hallituksen kanssa. (1)


title: Tokoin senaatti

text: Venäjän kauppa laantui aiheuttaen työttömyyttä ja varustelutöiden vuoksi Suomeen virtaavat ruplat saivat aikaan inflaatiota. Pula elintarvikkeista nosti ruoan hintaa ja johti elintarvikkeiden puutteessa mellakointiin. Yleinen epäjärjestyksen kasvu toi Tokoin senaatille huonon maineen nimenomaan vasemmiston piirissä. Väkijoukkojen liikehtiminen muuttui yhä levottomammaksi. SDP jakautui ääriaineksen miehittäessä avainpaikat. Lopulta kiista valtalaista kaatoi senaatin. Senaatin porvarit puolsivat Venäjän manifestin julkaisemista ja voittivat sitä vastustaneet sosiaalidemokraatit äänin 7-6. Sosiaalidemokraattiset senaattorit luopuivat viroistaan kesän aikana. elintarvikehuollosta vastannut Wuolijoki erosi elintarvikeongelmien vuoksi elokuun alussa. 17. elokuuta Tokoi lähti itse. Vanhin senaattori E.N. Setälä nousi uudeksi johtajaksi. Julius Ailio ja Väinö Voionmaa aloittivat lomansa 17. elokuuta odottaen erokirjansa vahvistusta. 8. syyskuuta Venäjän väliaikainen hallitus hyväksyi Väinö Tannerin ja Matti Paasivuoren eron. Ailio ja Voionmaa erosivat samana päivänä. Täten syntyi Setälän senaatti.


title: Sd

text: Sd tarkoittaa seuraavia:


Kuningatar Alian kansainvälinen lentoasema (arab. مطار الملكة علياء الدولي) palvelee Jordanian pääkaupunkia Ammania, joka sijaitsee noin 30 kilometriä kentältä pohjoiseen. Se rakennettiin vuonna 1983 ja toimii Royal Jordanian -lentoyhtiön solmukohtana. Asema on nimetty Kuningas Husseinin kolmannen vaimon Alian mukaan.


title: Elämän kirja

text: Elämän kirja on Raamatussa mainittu kirja, johon Jumala kirjoittaa vanhurskaiden nimet. Elämän kirja mainitaan Raamatussa toisessa Mooseksen kirjassa ja Ilmestyskirjassa. Elämän kirja kuuluu sekä kristittyjen että juutalaisten uskonnolliseen mytologiaan.


title: Sg

text: Sg tarkoittaa seuraavia:


title: Lauri Korpinen (diplomaatti)

text: Lauri Eero Ilmari Korpinen (s. 28. huhtikuuta 1946) on palvellut Suomen suurlähettiläänä Malesiassa ja Bruneissa kesäkuusta 2004 lähtien.


title: Lauri Korpinen (diplomaatti)

text: Korpinen aloitti uransa ulkoasiainministeriössä vuonna 1973. Hän on työskennellyt aiemmin Hampurin pääkonsulaatissa, Geneven pysyvässä edustustossa ja Addis Abeban, Varsovan, Washingtonin sekä Lontoon suurlähetystöissä. Vuosina 2000–2004 Korpinen toimi suurlähettiläänä Soulissa, Korean tasavallassa.


title: Maakuntalehti

text: Maakuntalehti on alueellaan vaikuttava merkittävä sanomalehti. Sen levikki voi käsittää nykyisen maakunnan tai entisen läänin tai vain talousalueeksi katsottavan osan siitä. Maakuntalehti eroaa paikallislehdestä siten, että se toimittaa uutisia ilmestymiskuntaansa laajemmalta alueelta. Maakuntalehdessä käsitellään paikallisten uutisten lisäksi myös kansallisia ja kansainvälisiä aiheita, mitä ei paikallislehdissä yleensä käsitellä. Maakuntalehdet ovat tilattavia lehtiä, kun taas paikallislehtien rinnalla ilmestyy ilmaisjakelulehtiä, kaupunkilehtiä, joiden jakelualue voi olla sama kuin tilattavien paikallislehtien levikkialue. Myöhemmässä mediatutkimuksessa on osa maakuntalehdistä luokiteltu kaupallis-logistisin perustein lähinnä kokomaakunnallista lehteä suppeamman levikkialueen ja ilmoitusmyynnin perusteella aluelehdiksi, vaikka lehti olisi merkittävissä määrin kotitalouden ainoa tilattu sanomalehti ja vaikka siinä käsiteltäisiin muiden maakuntalehtien tapaan myös valtakunnallisia ja kansainvälisiä tapahtumia.


title: Maakuntalehti

text: Yleensä maakuntalehdet eivät käy levikkikilpailua toimituksellisella raja-alueella kuin harvoissa tapauksissa ja näin ollen lehtien suhteet toisiinsa muodostuvat oligopolistisiksi. Ehkä yksi kovimmista aidoista kilpailuista, minkä maakuntalehdet ovat keskenään käyneet oli Ilkka- ja Vaasa-lehden keskinäinen kilpailu 1970-luvulta alkaen kun Ilkka siirtyi Vaasan talousalueelta kehittyvän Seinäjoen talousalueelle toimituksineen. Kilpailun tuloksena Vaasa-lehti muuttui Pohjalainen-lehdeksi korostaakseen olevansa Vaasan seudun lisäksi myös suomenkielisen Etelä-Pohjanmaa, Seinäjoen seudun maakuntalehti. Vaasa-lehden osakkaista useampi kuin Ilkan osakkaista myi osakkeensa ja lopuksi Pohjalaiseksi muuttunut entinen Vaasa-lehti ajautui Ilkka-yhtymän haltuun. Lehtiä ei kuitenkaan yhdistetty Vaasan ja Seinäjoen talousalueet käsittäväksi yhteiseksi kokomaakunnalliseksi sanomalehdeksi, vaan yhteisestä omistuksesta huolimatta ne säilyttivät journalistisen identiteettinsä siten, että Pohjalaisen identiteettiä jopa vahvistettiin kutsumalla sen päätoimittajaksi Kari Mänty. Pohjalainen oli siirtymäaikana myönteisempi Euroopan unionin integraatiolle kuin kansallista riippumattomuutta korostava Ilkka. Lehtien levikkialueiden raja-alueilla kuitenkaan ei enää kilpailtu tilaajista.


title: Maakuntalehti

text: 1970-luvulla monet lääninsä osan tai maakuntansa toiseksi suurimman lehden asemaan joutuneet lehdet joutuivat lopettamaan tai ne yhdistettiin toisiin lehtiin. Niin kutsuttujen kakkoslehtien häviämisestä aiheutui myös se, että jäljelle jääneet maakuntalehdet vähitellen ryhtyivät muodollisesti poliittisesti sitoutumattomiksi, vaikka niiden perustaminen 1900-luvun alussa oli seurausta vahvoista kansallis-aatteellisista voimanponnistuksista alueellisella ja paikallisella tasolla. Useissa tapauksissa maakuntalehdet pyrkivät edustamaan levikkialueensa kuntien yhteistyötä sekä tukevat paikallisia tai maakunnallisia päättäjiä. Näin ollen vaihtoehtoisiksi kanaviksi muodostuvat paikallislehdet, verkkosivut tai iltapäivälehdet joidenkin keskustelua herättävien aiheiden esille nostamiseksi, mihin muu media yhtyy viiveellä.


title: Maakuntalehti

text: 1980- ja 1990-luvulla sijoittajat pyrkivät ostamaan maakuntalehtiä, mihin nämä vastasivat vakauttamalla omistuspohjaansa keskitetyin omistusjärjestelyin. Näin muodostui Pro Lehdistö, jota rahoitti Sanoma Oy ja jolla monien maakuntalehtien omistuspohja säilytettiin ennallaan.


title: Maakuntalehti

text: Myöhemmin maakuntalehtien yhteistyö on näkynyt ilmoitusten koordinointina, mistä ovat esimerkkinä esimerkiksi Väli-Suomen sanomalehdet ja monet muut yhteistyömuodot.


title: Maakuntalehti

text: Osa maakuntalehdistä on järjestäytynyt Maakuntalehtien liitto ry:hyn.


title: Clay Regazzoni

text: Gianclaudio "Clay" Regazzoni (5. syyskuuta 1939 Mendrisio, Ticino, Sveitsi – 15. joulukuuta 2006 Parma, Italia) oli sveitsiläinen Formula 1 -kuljettaja. Regazzoni on menestynein sveitsiläinen F1-kuljettaja.


title: Clay Regazzoni

text: Regazzoni teki debyyttinsä Ferrarilla Hollannin GP:ssä kaudella 1970, jossa ajoi heti neljänneksi. Hän saavutti ensimmäisen voittonsa samalla kaudella Italian Monzassa. Vaikka Regazzoni ei debyyttikaudellaan ajanut kuin kahdeksan osakilpailua sijoittui hän silti MM-sarjassa peräti kolmanneksi. Kolmen Ferrarilla vietetyn kauden jälkeen Regazzoni siirtyi kaudeksi 1973 BRM:lle ja palasi seuraavana vuonna takaisin Ferrarille. Kausi 1974 oli hänen uransa paras: Toinen sija MM-sarjassa, yksi voitto ja seitsemän palkintopallisijaa. Kauden 1977 Regazzoni ajoi Ensignillä ja seuraavan kauden Shadow'lla. Kauden 1979 hän ajoi Williamsin F1-tallissa, jossa hän saavutti tallin ensimmäisen voiton, mutta siirtyi takaisin Ensignille seuraavana vuonna. Regazzonin ura päättyi Long Beachin GP:ssä maaliskuussa 1980. Hän törmäsi betoniseinään ja halvaantui vyötäröstä alaspäin.


title: Clay Regazzoni

text: Hän kuoli Italiassa auto-onnettomuudessa joulukuussa 2006.


title: Kadotettu (televisiosarja)

text: Kadotettu ("Vanished") on kesken jäänyt yhdysvaltalainen televisiosarja, jonka ensi-ilta oli FOX-kanavalla 21. elokuuta 2006. Se kertoo senaattorin vaimosta, jonka katoaminen paljastuu osaksi laajempaa salaliittoa.


title: Kadotettu (televisiosarja)

text: "Kadotettua" näytettiin FOX-kanavalla yhdeksän jaksoa, minkä jälkeen viimeiset neljä jaksoa näytettiin MySpacella, koska sarjalle ei riittänyt katsojia televisiossa. Tuotantotiimi oli kuvitellut, että heillä olisi ainakin toinen tuotantokausi aikaa selvittää mysteeriä, joten viimeinen osa ei tarjonnut selvää ratkaisua.


title: Kadotettu (televisiosarja)

text: Suomessa MTV3 on hankkinut sarjan esitysoikeudet ja aloitti lähetykset 27. helmikuuta 2007.


title: Pia-surmat

text: Pia-surmiksi kutsutaan kahta 1990-luvulla Pohjanmaalla tapahtunutta henkirikosta. Lehdistössä tapausta kutsuttiin tällä nimellä, koska molemmat uhrit olivat Pia-nimisiä. Molempien ruumiit löydettiin vedestä, toinen vasta kuuden kuukauden kuluttua surmasta.


title: Pia-surmat

text: 5. lokakuuta 1991 Vassorinlahdesta, Mustasaaren edustalta löydettiin nuoren Pia Kristiina Kurun (s. 13. elokuuta 1974) ruumis. Hänen henkilöllisyytensä ja kuolinsyynsä selvitettiin pian. Poliisi ei saanut tappajaa heti kiinni, ja tämä ehtikin surmata ennen kiinnijäämistään vielä toisen tytön, Pia Töylin vuonna 1994. Toisen uhrin ruumis löydettiin Hirvijärven tekoaltaasta Nurmosta. Tytöt olivat yrittäneet liftata, ja mies surmasi molemmat samalla tekotavalla. Taustalla oli ilmeisesti seksuaalinen motiivi. Tapausten selvitystyö kesti vuosia.


title: Pia-surmat

text: Kyrönmaan käräjäoikeus tuomitsi maaliskuussa 1996 isokyröläisen varastomiehen Harri Erkki Mikael Leppisen (synt. 1968) Pia Kurun taposta 8 vuodeksi kuudeksi kuukaudeksi ja Pia Töylin surmaamisesta 8 vuodeksi kahdeksi kuukaudeksi vankeuteen.


title: Pia-surmat

text: Vaasan hovioikeus kovensi rangaistusta elokuussa 1996. Leppinen sai Pia Kurun taposta sekä aikaisemmasta väkisinmakaamisen yrityksestä ja vapautta loukkaavasta haureudesta 10 vuotta 6 kuukautta vankeutta. Pia Töylin surmasta Leppinen sai 10 vuotta vankeutta.


title: Pia-surmat

text: Leppinen kiisti oikeudenkäynnin aikana kaikki syytteet. Tekninen rikostutkinta kuitenkin osoitti hänen syyllisyytensä, josta eri oikeusasteet olivat yksimielisiä. Molempien uhrien vaatteissa, myös vaatteiden sisäpuolelta, löytyi metallihiukkasia, joiden perusteella oikeus katsoi uhrien ennen surmaamista olleen puolipukeisina Leppisen autossa. Kurun vaatteista löydettiin Leppisen autossa olleen viskoosihuovan kuituja. Lisäksi Leppisen kotitalon pihalta löytyi talon pannuhuoneessa poltettujen vaatteiden tuhkaa, jossa oli samanlaisia nappeja kuin Pia Töylin päällä katoamishetkellä olleessa liivissä.


title: Pia-surmat

text: Leppinen haki valituslupaa Korkeimpaan oikeuteen, mutta anomus hylättiin joulukuussa 1996 ja näin tuomiosta tuli lainvoimainen. Leppinen vapautui vuonna 2004.


title: Sj

text: Sj tarkoittaa seuraavia asioita:


title: Mooseksen kirja (mormonismi)

text: Mooseksen kirja on eräs Myöhempien aikojen pyhien pyhistä kirjoituksista. Kirkon käsityksen mukaan kyseessä on kirjoitus, jonka kirkon profeetta Joseph Smith sai ilmoituksena Jumalalta kesäkuussa 1830. Nykyään kirjoitus on osa MAP-kirkossa pyhänä pidettyä kirjoitusta nimeltä "Kallisarvoinen helmi".


title: Mooseksen kirja (mormonismi)

text: MAP-kirkon käsityksen mukaan Jumala kehotti kesäkuussa 1830 Joseph Smithiä tutkimaan Raamattua, oliko se oikein käännetty. Smith aloitti tutkimisen Raamatun alkulehdiltä, 1. Mooseksen kirjan alkukertomuksista. Tutkiessaan Smith päätteli, että nykyinen Raamatun teksti ei vastaa Raamatun alkuperäistä sisältöä. Hän alkoi "kääntää" Raamattua Jumalan ohjauksen ja inspiraation avulla. Mooseksen kirja on osa Smithin tällä tavoin "kääntämää" eli ennallistamaa Raamattua. MAP-kirkon käsityksen mukaan Mooseksen kirja vastaa siis 1. Mooseksen kirjan alkukertomusten alkuperäistä tekstiä. Kirkko myöntää kuitenkin, ettei yksikään nykyään olemassa oleva käsikirjoitus sisällä Mooseksen kirjan tekstiä.


title: Mooseksen kirja (mormonismi)

text: Mooseksen kirja vastaa sisällöltään Smithin myöhemmin laatiman Innoitetun raamatunkäännöksen tekstiä. Se on niin ikään Kallisarvoisessa helmessä olevan Matteuksen evankeliumin 24. luvun käännöksen ohella ainoa osa Smithin Innoitettua käännöstä, jonka MAP-kirkko tunnustaa osaksi virallista kaanoniaan.


title: Mooseksen kirja (mormonismi)

text: Mooseksen kirjan sisältö perustuu 1. Mooseksen kirjan 1.-6. lukuun, mutta se on sisällöllisesti laajempi. Kirja sisältää runsaasti laajennuksia ja selityksiä verrattuna 1. Mooseksen kirjan tekstiin. Lisäksi teksti on esitetty Jumalan suorana ilmestyksenä Moosekselle "aikana, jolloin Mooses temmattiin ylen korkealle vuorelle" (Mooseksen kirja 1:1). Tämä lienee viittaus Mooseksen oleskeluun Siinain vuorella (2. Moos. 24).


title: Mooseksen kirja (mormonismi)

text: Mooseksen kirjan ensimmäinen kappale kuvaa, miten Mooses kohtaa ilmestyksen vuorella sekä Jumalan että Saatanan. Jumala ilmoittaa itsensä Moosekselle, ja hän ymmärtää Jumalan rajattoman suuruuden sekä ihmisen pienuuden. Jumala näyttää Moosekselle maailmanhistorian kaikki vaiheet, kaiken, mitä vielä tulee tapahtumaan. Tämän näyn jälkeen Jumala jättää Mooseksen, ja Saatana ilmestyy hänelle ja haluaa vietellä hänet palvomaan itseään. Mooses kuitenkin karkottaa Saatanan Kristuksen, Ainoasyntyisen nimessä. Jälkeenpäin Jumala ilmestyy uudestaan Moosekselle ja näyttää hänelle lukemattomien luomiensa maailmojen paljouden, sekä niiden, jotka ovat olleet, niiden, jotka ovat, että niiden, jotka vielä ovat tuleva.


title: Mooseksen kirja (mormonismi)

text: Kirjan seuraavat kappaleet kuvailevat maan ja ihmisen luomista sekä syntiinlankeemusta 1. Mooseksen kirjan 2.-3. pohjalta. Kirja sisältää kuitenkin paljon Raamatussa tuntematonta tietoa. Mooseksen kirja 4:1-4 kuvailee taivaassa pidettyä jumalten kokousta eli koorumia, jossa Saatana tarjoutuu pelastamaan ihmiskunnan väkipakolla. Jumala kuitenkin hyväksyy Poikansa Kristuksen suunnitelman, joka vetoaa pelastuksen asiassa ihmisen vapaaseen tahtoon. Tämän jälkeen Saatana viettelee käärmeen hahmossa ihmisen syntiin. Jumala karkottaa ihmisen paratiisista, mutta lupaa hänelle Lunastajan. Paratiisista karkotettu Aadam rakentaa alttarin uhraa sillä Jumalalle (Mooseksen kirja 5:5-6). Hänelle ilmestyy Herran enkeli, joka selittää uhrin vertauskuvaksi Isän Ainosyntyisen tulevasta uhrista (5:7-8). Aadam profetoi Kristuksen pelastustyöstä ja ihmisten tulevasta pelastuksesta (5:9-10) ja tekee parannuksen. Hän ja hänen vaimonsa Eeva pysyvät uskollisina Jumalalle (5:16). Saatana saa kuitenkin valtaansa heidän poikansa Kainin, ja pahuus kasvaa maan päällä suureksi. Ihmiset eivät usko Jumalan Ainosyntyisen tulevan maan päälle aikojen keskipäivällä, vaan harjoittavat syntiä (5:57). Mooseksen kirja kuitenkin vakuuttaa, että maan päällä eli vanhurskauden saarnaajia, jotka puhuivat ja profetoivat ja kutsuivat ihmisiä parannukseen (6:23). Lisäksi kirja kertoo, että jo Aadam kastettiin ja että hän syntyi uudesti vedestä ja Hengestä (6:64-65).


title: Mooseksen kirja (mormonismi)

text: Mooseksen kirja sisältää myös laajan kuvauksen Eenokin näystä ja hänen profeetallisesta puheestaan (Mooseksen kirja 6-7), jossa hän kuvailee ihmiskunnan historian vaiheet luomisesta aina maailman loppuun asti. Keskeistä kuvauksessa on Kristuksen lunastustyö, hänen kuolemansa ja ylösnousemuksensa. Kirja päättyy juuri ennen vedenpaisumusta, jonka Jumala ilmoittaa Nooalle (Mooseksen kirja 8:30). Juuri tätä ennen Nooa on vielä kerran kehottanut aikalaisiaan parannukseen ja uskomaan Jeesuksen Kristukseen (8:24).


title: Mooseksen kirja (mormonismi)

text: Verrattuna 1. Mooseksen kirjaan Kallisarvoisen helmen Mooseksen kirja sisältää lukuisia "selvennyksiä". Kirjasta käy selkeästi ilmi, että Aadamia ja Eevaa Eedenin puutarhassa kiusannut käärme oli Saatana (4:4-7). Samoin Kainin vaimon alkuperä selvitetään; hän oli yksi Kainin veljentyttäristä (4:28). Kirja siis pyrkii antamaan vastauksia kysymyksiin, jotka 1. Mooseksen kirjan teksti jättää "epäselviksi" (kuten sen, mistä Kain sai vaimonsa). Taustalla on ajatus, jonka mukaan Raamatun alkuperäinen teksti on ollut ristiriidaton ja selvä, ja että mahdolliset jännitteet ja ristiriidat ovat kopioijien virheitä tai tekstin turmeltumisia.


title: Mooseksen kirja (mormonismi)

text: Mooseksen kirja painottaa, että jo Aadam tunsi paratiisista karkotuksen jälkeen Kristuksen tulevan lunastustyön yksityiskohtia myöten. Hän saarnasi parannusta ja syntien anteeksiantamusta Kristuksen sovitustyön pohjalta, hänet kastettiin ja hän syntyi uudesti vedestä ja Hengestä. Kirjan mukaan evankeliumin täytetys ilmoitettiin siis jo Aadamille, ja hän saarnasi sitä lapsilleen. Täten pelastuksen mahdollisuus on ollut maailmassa jo alusta saakka, ja Aadam hyötyi siitä. Kirja siis vastaa kysymykseen ennen Kristuksen aikaa eläneiden pelastuksesta toteamalla, että he tunsivat Kristuksen pelastustyön ennalta ja saivat hyötyä siitä jo edeltä käsin. Tämä vastaa eräissä varhaiskristillisissä pseudepigrafeissa esitettyjä ajatuksia.


title: Mooseksen kirja (mormonismi)

text: Mooseksen kirja esittää Aadamin lankeemuksen viime kädessä positiiviseksi tapahtumaksi: "Siunattu olkoon Jumalan nimi, sillä minun rikkomukseni tähden silmäni ovat avautuneet, ja tässä elämässä minulla on ilo, ja lihassa olen jälleen näkevä Jumalan" (Mooseksen kirja 5:10). Lankeemus on siunaukseksi, koska sen tähden Jumalan Poika on tuleva maailmaan ja siunaamaan ihmiskuntaa. Tällekin ajatukselle on vastaavuuksia vanhan kirkon teksteissä. Toisaalta myöhempi mormoniteologia on kehittänyt tämän ajatuksen pohjalta hyvin pitkälle meneviä johtopäätöksiä Aadamin lankeemuksen seurauksista.


title: Pro Lehdistö

text: Pro Lehdistö Oy oli yhdentoista suomalaisen sanomalehtikustantajan perustama osakeyhtiö, jonka tarkoituksena oli ostaa maakuntalehtien osakkeita, jotta sijoittajat eivät olisi pystyneet ottamaan niitä haltuunsa verrattain vähäisen osakkeiden hinnan vuoksi. Moni maakuntalehti maksoi vain vähäistä osinkoa, mutta sillä oli suuri varallisuus sekä vähäinen velkaisuusaste. Näin ollen osake-enemmistön hankkimalla oli mahdollista päästä suurehkon ja arvokkaan maakuntalehden omistajaksi.


title: Pro Lehdistö

text: Pro Lehdistö Oy:n perustamisen konkreettinen syy oli se, että 1988 perustettu Suomen Viestintäkehitys Oy pyrki ostamaan maakuntalehtiä ja Savon Sanomien haltuunoton estämiseksi perustettiin sanomalehtikustantajien Pro Lehdistö Oy. Suomen Viestintäkehityksen perusti Panostaja Oy:tä johtaneet sijoittajat Panostaja Oy:lle. Panostaja Oy:n perustivat Tampereella Matti Koskenkorva, Pasi Asikainen ja Jukka Kotakorpi.


title: Pro Lehdistö

text: Suomen Viestintäkehitys yritti ostaa myös Aamulehteä, Ilkkaa ja Savon Medioita. Kun 1990-1991 alkoi lama ja osakkeiden arvot laskivat, alkoivat velat ja jo ostettujen osakkeiden alenevat arvot vaarantaa Panostajan olemassaolon. Panostajan pääomaa vahvistettiin 1995 ja se palasi alkuperäiselle toimialalleen kehitysyhtiöksi. Panostajan valtausyritykset torjunut Pro Lehdistö Oy myyntiin Keski-Suomen Media Oy:lle 1996.


title: Pro Lehdistö

text: Sanomalehtikustantajat suhtautuivat Panostajaan ja Suomen Viestintäkehitykseen negatiivisesti epäillen näitä julkisesti yrityskaappauksesta ja vihamielisestä valtausyrityksestä.


title: Pro Lehdistö

text: Pro Lehdistön osakkaina olivat mm. Keskisuomalainen Oy, Sanoma Osakeyhtiö, Ilkka Oy, TS-Yhtymä Oy. Varsinkin Sanoman rahoituspanos oli merkittävä. Helsingin Sanomien vaikutus maakuntalehtiin niiden itsenäisen olemassaolon takaajana vaikutti lehtien välisiin suhteisiin ja lehdet alkoivat muodostaa muunlaisiakin yhteistyömuotoja.


title: Eilisen kuiskaus

text: Eilisen kuiskaus () on japanilainen animaatioelokuva. Se on Studio Ghiblin tuottama ja Isao Takahatan ohjaama.


title: Eilisen kuiskaus

text: Elokuva valmistui vuonna 1991. Sen pituus on 118 minuuttia, ja se pohjautuu Hotaru Okamoton ja Yūko Tonen samannimiseen sarjakuvaan.


title: Eilisen kuiskaus

text: Elokuva kertoo tympääntyneestä, yksin asuvasta Taekosta, joka työskentelee tokiolaisessa konttorissa. Kesälomallaan hän matkustaa töihin serkkunsa maatilalle, ja muistelee lapsuuttaan. Nämä muistot saavat hänet pohtimaan uudelleen elämänsä suuntaa.


title: Osku Palermaa

text: Osku Palermaa (s. 18. marraskuuta 1983 Espoo) on suomalainen huippukeilaaja, joka aloitti keilaamisen vuonna 1986. Osku Palermaa valittiin vuoden keilaajaksi 2006 . Palermaan tunnistaa hänen omintakeisesta keilailutyylistään, jossa keilapallo heitetään kahdella kädellä.


title: Osku Palermaa

text: Palermaa oli voittamassa vuonna 2004 joukkueiden Euroopan Cupia. Vuonna 2006 hän voitti sekä maailmancupin että Suomen mestaruuden ja sai pronssia niin World Ranking Masters- kuin MM-joukkuekilpailussakin. Vuoden 2007 EM-kilpailuissa hän on voittanut kultaa All Events -kilpailussa ja kuulunut Suomen pronssijoukkueeseen triokilpailussa. .


title: Luettelo suomalaisten MM-rallivoitoista

text: Tämä on luettelo suomalaisten rallin MM-osakilpailuvoitoista.


title: So

text: So tarkoittaa seuraavia:


title: So

text: So on seuraavien henkilöiden nimi:


title: Uskonkappaleet (mormonismi)

text: Uskonkappaleet ovat Myöhempien aikojen pyhien uskontunnustuksen kaltainen keskeisten oppien tiivistelmä. Uskonkappaleita on kaikkiaan 13. Profeetta Joseph Smith kirjoitti uskonkappaleet vuonna 1842 vastaukseksi Chicago Democrat -lehden päätoimittajan "Long" John Wentworthin kysymykseen myöhempien aikojen pyhien tärkeimmistä uskomuksista. Suurin osa Myöhempien aikojen pyhien liikkeeseen kuuluvista kirkoista ja yhteisöistä pitää uskonkappaleita opillisesti sitovina. Ne on myös liitetty osaksi MAP-kirkon pyhänä pitämää kirjoitusta Kallisarvoinen helmi.


title: Uskonkappaleet (mormonismi)

text: Myöhempien aikojen pyhien Jeesuksen Kristuksen kirkon uskonkappaleet:


title: Maameren tarinat (elokuva)

text: Maameren tarinat (, "Gedin sotakronikat") on Studio Ghiblin tuottama ja Hayao Miyazakin pojan Gorō Miyazakin ohjaama anime-elokuva, joka pohjautuu Ursula K. Le Guinin kirjasarjan "Maameren tarinat" kolmanteen osaan "Kaukaisin ranta". Elokuva sai ensi-iltansa Japanissa vuonna 2006. Suomessa elokuvan ensi-ilta oli 28. syyskuuta 2007.


title: Sp

text: Sp tarkoittaa seuraavia:


title: Aabrahamin kirja

text: Aabrahamin kirja on osa Kallisarvoista helmeä, Myöhempien aikojen pyhien pyhänä pitämää kirjoitusta. Otsikon mukaan kyseessä on "Aabrahamin kirja, jonka profeetta Joseph Smith on kääntänyt papyrusteksteistä. Muutamien Egyptin maanalaisista hautakammioista peräisin olevien, haltuumme joutuneiden vanhojen aikakirjojen käännös. Aabrahamin Egyptissä ollessaan omakätisesti papyrokselle laatimat kirjoitukset, joita kutsutaan Aabrahamin kirjaksi." Aabrahamin kirja on ainut Kallisarvoisen helmen kirjoituksista, joiden alkuteksti, otsikossa mainitut papyrukset, on löydetty. Kirja on viime vuosina ollut intensiivisen tutkimuksen ja myös kiistelyn kohde.


title: Aabrahamin kirja

text: Aabrahamin kirjan syntykertomus alkaa 1827 tai 1828, jolloin ranskalainen seikkailija ja harrastaja-arkeologi Antonio Sebolo sai Egyptin varakuninkaalta Muhammed Alilta luvan suorittaa arkeologisia kaivauksia Theban (nykyinen Luxor) kaupungin lähellä Ala-Egyptissä. Sebolo löysikin joukon muumioita, joista 11 oli niin hyväkuntoista, että hän päätti ottaa ne mukaansa Eurooppaan myydäkseen ne museoille. Sebolo kuitenkin kuoli yllättäen Triestessä, ja muumiot siirtyivät perintönä hänen sisarenpojalleen Michael H. Chandlerille. Hän peri myös muumioiden mukana olleet papyruskääröt. Muumiot lähettiin Chandlerille Yhdysvaltoihin, jossa hän esitteli niitä maksua vastaan näyttelyissä. Vuonna 1835 hän saapui muumionäyttelyineen Kirtlandiin, Ohioon, jossa MAP-kirkon tuolloinen pääpaikka sijaitsi. Kirkon profeetta Smith tutustui näyttelyyn ja vakuuttui siitä, että mukana olleet papyrukset sisälsivät arvokkaita kirjoituksia. Hänen mukaansa yksi muumioiden mukana ollut papyrus sisälsi Aabrahamin itsensä kirjoittaman selostuksen elämästään, toinen taas sisälsi Joosefin omakätisen kirjoituksen. Smith osti muumiot papyruksineen 2 400 dollarilla ja alkoi kääntää papyruksia jumalallisen innoituksen avulla. Erinäisistä syistä käännöstyö kuitenkin viivästyi. Profeetta julkaisi Aabrahamin kirjan käännöksensä jatkokertomuksena "Times and Seasons" -lehdessä vuonna 1842. Myöhemmin kirjasta tuli osa vuonna 1851 julkaistua "Kallisarvoista helmeä". Joosefin kirjaa Smith ei ennättänyt kääntää lainkaan.


title: Aabrahamin kirja

text: Aabrahmin kirja jakautuu viiteen lukuun. Luku 1 kertoo Aabrahamin taistelusta epäjumalien palvontaa vastaan sekä maassaan että perheessään. Vastustuksensa takia Aabraham joutuu vangituksi ja Elkenan epäjumalan pappi yrittää uhrata hänet, mutta Jumala lähettää enkelinsä pelastamaan Aabrahamin (Smithin mukaan kuvajäljennös n:o 1 kuvaa tätä). Toinen luku kuvailee Aabrahamin vaellusta Kaldean Urista Kanaanin maahan, jonka Jumala on luvannut hänelle perintöosaksi, sekä hänen matkaansa Egyptiin pakoon nälänhätää. 3. luku kertoo Jumalan ilmestymistä Aabrahamille sekä hänen saamastaan näystä, jossa Jumala selittää hänelle tähtitieteen perusteita. Luvut 4 ja 5 sisältävät 1. Mooseksen kirjan 1. ja 2. lukuun perustuvan kertomuksen maailman luomisesta. Huomiota herättävää on, että luomistyö esitetään useamman jumalan yhteistyöksi. Jumalat luovat maailman.


title: Aabrahamin kirja

text: Ainakin kaksi taiteilijaa, heidän joukossaan kuvanleikkaaja Reuben Hedlock, jäljensivät papyruksista kolme kuvaa. Ne julkaistiin yhdessä Smithin laatimien selitysten kanssa "Times and Seasons" -lehdessä Aabrahamin kirjan liitteenä. Nykyään nämä kolme kuvajäljennöstä kuuluvat yhdessä Smithin selitysten kanssa "Kallisarvoiseen helmeen". Nykyiset egyptologit eivät kuitenkaan pidä Smithin laatimia selityksiä uskottavina.


title: Aabrahamin kirja

text: Smithin selityksen mukaan kuva esittää yritystä uhrata Aabraham. Aabraham makaa sidottuna alttariin, ja "Elkenan epäjumalain pappi" on aikeissa uhrata hänet. Alttarin alla olevat hahmot esittävät hänen mukaansa "Elkenan, Libnan, Makmakran, Kooraan ja faaraon jumalia". Egyptologien mukaan kuva esittää vainajan muumioimista. Suurin osa egyptologeista on sitä mieltä, että kuvassa esitetään Osiris-jumalan palsamointi. Osiris joutui mustasukkaisen veljensä Sethin surmaamaksi, mutta hänen uskollinen Isis-vaimonsa kokosi Osirikisen ruumiin palaset, jolloin tämä heräsi henkiin. "Elkenan epäjumalain pappi" on itse asiassa sakaalinpäinen Anubis (käsikirjoitus on vaurioitunut, joten hahmolta puuttuu pää), joka on balsamoimassa ruumista. Smithin jumalankuviksi arvelemat esineet ovat heidän mukaansa kanooppiruukkuja, joissa säilytettiin vainajan palsamoituja sisäelimiä. Kanooppiruukuissa kuvattiin yleensä "neljä Horus-lasta", joiden hahmoina olivat ihminen, paviaani, sakaali ja haukka. Pojat olivat nimeltään Imsety, Hapi, Duamutef ja Qebhesenuef. Tällaisia kanooppiruukkuja on esillä useissa museoissa. Siivekäs hahmo, jonka Smith on tulkinnut "Herran enkeliksi", on egyptologien käsityksen mukaan vainajan sielu, joka Osiriksen tapauksessa on lentämässä sisään hänen suuhunsa herättämään hänet henkiin.


title: Aabrahamin kirja

text: Smith antoi useita selityksiä tämän kuvion osille. Kuvion keskus kuvaa hänen mukaansa Kolobia, tähteä, joka on lähinnä Jumalan asumusta. Osa kuvioista kuvasi hänen mukaansa tähtiä ja taivaankappaleita, osasta hän taas totesi, että niiden selitys "ilmoitetaan Herran hyväksi näkemänä aikana".


title: Aabrahamin kirja

text: Egyptologien mukaan kyseessä on "hypocephalus" eli kuvio, joka asetettiin muumion pään alle ohjaamaan häntä hänen matkallaan tuonpuoleiseen. Hypocephalus sisältää viittauksia jumaliin, jotka vainaja tulee kohtaamaan tuonpuoleisessa, ja antoi ohjeita heidän kohtaamisekseen. Hypocephalus on yleinen osa Kuolleiden kirjaan kuuluvaa Hengitysten kirjaa. Hypocephalus oli aina henkilökohtainen, eikä niitä ole kahta samanlaista.


title: Aabrahamin kirja

text: Smithin mukaan tämä kuva esittää Aabrahamia istumassa faaraon valtaistuimella pohtimassa tähtitieteen perusteita. Hahmo Aabrahamin takana oli hänestä "kuningas faarao, jonka nimi käy ilmi hänen päänsä yläpuolella olevista kirjoitusmerkeistä". Aabrahamin edessä seisoo "faaraon, Egyptin kuninkaan, ruhtinas". Egyptologien mielestä kuva esittää kuolleen tuomitsemista Osiris-jumalan valtaistuimen edessä. Osiriksen edessä seisoo oikeuden ja totuuden jumalatar Maat, joka pitää kädessään sulkakynää.


title: Aabrahamin kirja

text: Joseph Smithin kuoleman jälkeen hänen omistamansa papyrukset ja muut egyptiläiset esineet siirtyivät hänen äitinsä Lucy Mack Smithin haltuun. Tämän kuoltua 14. toukokuuta 1856 esineet peri Joseph Smithin leski Emma Hale Smith. Toukokuun 25. päivänä 1856 Emma myi muumiot ja papyrukset Abel Combs -nimiselle miehelle, joka puolestaan myi ne edelleen St. Louisissa sijaitsevalle museolle. Vuonna 1863 ne myytiin edelleen Chicago Museumille, jossa niiden arveltiin pitkään tuhoutuneen Chicagon suuressa palossa. Tosiasiassa näin ei kuitenkaan ollut. Kaksi papyruksista oli jäänyt Abel Combsin taloudenhoitajattaren haltuun. Hänen tyttärensä Alice Heusser tarjosi niitä vuonna 1918 New Yorkin Metropolitan Museum of Artille. Museo osti ne vuonna 1947 Alice Heusserin leskeltä. Tutkija Aziz S. Atiya Utahin valtionyliopistosta löysi sattumalta 11 katkelmaa papyruksista toukokuussa 1966 Metropolitan Museumista. Koska papyrukset olivat katkelmallisia, iältään suhteellisen nuoria ja sisällöltään tunnettuja, museo suostui lahjoittamaan ne MAP-kirkolle vuonna 1967.


title: Aabrahamin kirja

text: Oli selvää, että Smith oli aikoinaan omistanut nämä papyrukset. Fragmenttien takapuolelle oli nimittäin piirtynyt kuvia Kirtlandin temppelistä Ohiossa sekä kaupungin pohjapiirrosta. Lisäksi papyrukset sisälsivät Aabrahamin kirjaan liitetyn kuvajäljennöksen numero 1. Ammattitaitoiset egyptologit saattoivat nyt tutkia papyruksia ja verrata niiden sisältöä Smithin kääntämään Aabrahamin kirjaan. MAP-kirkon tukema tutkimuslaitos Foundation for Ancient Research and Mormon Studies (FARMS) julkaisee kirjoitusta koskevia tutkimuksia ja järjestää konferensseja asian tiimoilta.


title: Aabrahamin kirja

text: Papyrusten siirryttyä MAP-kirkon haltuun kirkko määräsi Brigham Youngin yliopiston professorin Hugh Nibleyn tutkimaan papyruksia. Nibley oli kielitieteilijä, mutta hänellä ei ollut egyptologin koulutusta. Nibley joutui siten kutsumaan avukseen egyptologeista ja kielitieteilijöistä koostuvan työryhmän. Nämä antoivat tyrmäävän arvostelun Smithin aikoinaan tekemälle "käännökselle". Egyptologien käsityksen mukaan löytyneet papyrukset olivat osa "Hengitysten kirjaa" (engl. "Book of Breathings"), joka puolestaan oli osa tunnettua egyptiläistä "Kuolleitten kirjaa". Lisäksi tutkijat ajoittivat papyrukset Ptolemaiosten aikaan, siis noin puolitoista tuhatta vuotta Aabrahamin ajan jälkeen.


title: Aabrahamin kirja

text: Pääasialliset perusteet Aabrahamin kirjan aitoutta vastaan ovat:Aabrahamin kirjan puolustajat ovat vastanneet esittämällä teorioita teoksen synnystä. Suosituimmat ovat seuraavat: Aabrahamin kirja suomeksi


title: Steve Knight

text: Stephen Sanders ”Steve” Knight (12. toukokuuta 1935 Woodstock, New York – 19. tammikuuta 2013) oli yhdysvaltalainen muusikko ja multi-instrumentalisti. Suuri yleisö muistanee hänet parhaiten Mountain-yhtyeen kosketinsoittajana, vaikka suurimman osan urastaan hän soitti eri instrumentteja jazzyhtyeissä. Mountainin kanssa Knight soitti mm. Woodstockin pop- ja rockfestivaaleilla v. 1969 ja klassikkoalbumeilla Climbing! (1970) ja Nantucket Sleighride (1971).


title: Mika Pohjola

text: Mika Pohjola (s. 1. joulukuuta 1971 Helsinki) on Yhdysvalloissa asuva suomalainen jazzpianisti ja säveltäjä.


title: Mika Pohjola

text: Pohjolan kasvoi Vantaalla musikaalisessa perheessä. Hänen isänsä Heikki Pohjola on jazzkitaristi. Pohjola aloitti pianonsoiton vuonna 1976, mutta kyllästyi ja kokeili viulua ja selloa. Vuosina 1982–1983 Pohjola lauloi poikasopraanona Cantores Minores -poikakuorossa, mutta palasi äänenmurroksen vuoksi pianon pariin. Hän opiskeli klassista musiikkia Vantaan musiikkiopistossa ja muutti Ruotsiin vuonna 1987. Hän opiskeli Tukholmassa Ruotsin kuninkaallisessa musiikkiakatemiassa jazzmusiikkia ja improvisointia opettajanaan arvostettu espanjalainen pianisti Alvaro Is Rojas. Pohjola valmistui vuonna 1992 musiikkipedagogiksi ja muutti Bostoniin, Yhdysvaltoihin opiskelemaan Berklee College of Musiciin, jossa häntä opettivat muun muassa vibrafonisti Gary Burton ja trumpetisti Herb Pomeroy. Bostonissa hän opiskeli vuoteen 1994 saakka ja muutti sitten New Yorkiin.


title: Mika Pohjola

text: Vuonna 1997 Pohjolalle myönnettiin Steinwayn ensimmäisen luokan taiteilija-arvo. 1990-luvun lopulla Pohjola oli myös aktiivi konsertoija Euroopassa, Japanissa ja Yhdysvalloissa. Lyhyen tuottajakautensa jälkeen 2000-luvun alussa Pohjola palasi säveltämiseen. Vuoteen 2009 mennessä Pohjola on julkaissut yhteensä kaksikymmentäneljä albumia. Suurin osa hänen tuotannostaan on jazzia eri kokoonpanoissa, mutta hän on myös uudistanut Tove Janssonin muumilauluja sekä Toivo Kärjen musiikkia. Hän luennoi säännöllisesti yhdysvaltalaisissa yliopistoissa, aiheinaan sävellys ja johtajuus. Pohjola konsertoi myös Suomessa: Vuonna 2001 hän esiintyi saksofonisti Miguel Zenonin ja kitaristi Ben Monderin kanssa Turussa ja Helsingissä. Vuonna 2006 Pohjola konsertoi argentiinalaisen Grupo Nuevon ryhmässä. Pohjola on myös kirjoittanut taidemusiikkia, muun muassa tilaussävellyksen norjalaisen runoilijan Olav H. Haugen runoihin. Vuonna 2008 hänet kiinnitettiin amerikkalaiseen Blue Music Group levy-yhtiöön.


title: St

text: St tarkoittaa seuraavia:


title: Hajasaantimuisti

text: Hajasaantimuisti (RAM, ) eli luku-/kirjoitusmuisti on lukemiseen ja kirjoittamiseen käytettävä muistityyppi tietotekniikassa.


title: Hajasaantimuisti

text: RAM-muistia ovat muun muassa:


title: Hajasaantimuisti

text: Vastakohtana RAM-muistille ovat "Read-only" ROM ja "Write-only" WOM -konsepti.


title: Hajasaantimuisti

text: Suorittimissa voi olla toteutuksesta riippuen RAM-muistia myös suorittimen sisäisiä toimintoja varten kuten pinon toteuttamiseen.


title: Hajasaantimuisti

text: RAM-muisti ei ole pitkäkestoista vaan sen sisältö kadotetaan kun virta katkaistaan. Vastakohtana massamuistityypit säilyttävät tiedon virran katkaisemisen jälkeen.


title: Su

text: Su tarkoittaa seuraavia:


title: Su

text: Su on seuraavien henkilöiden nimi:Aihepiiriin liittyvät myös seuraavat:


title: Malin liittovaltio

text: Malin liittovaltio () oli valtio Länsi-Afrikassa, johon kuuluivat nykyisten Senegalin ja Malin alueet. Liittovaltion päämiehenä toimi Modibo Keïta ja sen pääkaupunki oli Dakar.


title: Malin liittovaltio

text: Ranskan Länsi-Afrikan hajottua vuonna 1958 alueen autonomioissa esiintyi pyrkimyksiä uuden federaation luomiseksi. Niiden johdossa olivat Senegalin johtaja Léopold Sédar Senghor ja Sudanin tasavallan (entisen Ranskan Sudanin) pääministeri Modibo Keita. 10. tammikuuta 1959 muodostettuun Malin liittovaltioon liittyivät Senegalin ja Sudanin lisäksi myös Ylä-Volta ja Dahomey, mutta ne joutuivat pian eroamaan Ranskan ja Norsunluurannikon vastustuksen takia.


title: Malin liittovaltio

text: Malin liittovaltio itsenäistyi Ranskasta 20. kesäkuuta 1960. Modibo Keitasta tuli liittovaltion pääministeri ja valtionpäämies ennen elokuuksi suunniteltuja vaaleja, joissa presidentiksi oli määrä valita Léopold Sédar Senghor. Ranskan vaikutusvallasta irtautumista kannattanut Keita ja maltillisempi Senghor riitaantuivat pian, ja elokuussa tilanne kärjistyi Sudanin armeijan ja Senegalin poliisin liikekannallepanoksi. Ranskalaisten tukemat senegalilaiset saivat Dakarin nopeasti haltuunsa ja erosivat liittovaltiosta 20. elokuuta 1960. Sudanin tasavalta julistautui Malin tasavallaksi 22. syyskuuta 1960. Maiden väliset yhteydet olivat poikki lähes kolmen vuoden ajan, minkä johdosta Mali rakensi Norsunluurannikolle johtavan tieverkon.


title: Marion Cotillard

text: Marion Cotillard (s. 30. syyskuuta 1975 Pariisi, Ranska) on ranskalainen Oscar-palkittu näyttelijä. Hänen kansainvälinen läpimurtonsa oli Édith Piafin rooli elokuvassa "Pariisin varpunen – Edith Piaf" ("La Vie En Rose") vuonna 2007. Cotillard palkittiin roolistaan parhaan naispääosan Oscarilla, Golden Globella ja Baftalla.


title: Marion Cotillard

text: Cotillard vietti lapsuutensa Orléansissa, Loiretissa taiteellisessa perheessä. Hän aloitti uransa elokuvanäyttelijänä 1990-luvun puolivälissä ja tuli tunnetuksi viime vuosituhannen lopulla esiinnyttyään Lilly Bertineauna Luc Bessonin elokuvassa "Taxi" (1998). Hän sai arvosteluissa roolityöstään myönteistä palautetta, ja palasi rooliin elokuvan kahdessa jatko-osassa.


title: Marion Cotillard

text: Vaikka Cotillard on ollut tunnettu pääasiassa kotimaassaan, hän on alkanut 2000-luvulla rakentaa myös kansainvälistä uraa. Hän on esiintynyt muun muassa Tim Burtonin elokuvassa "Big Fish" (2003). Jean-Pierre Jeunet’n elokuvassa "Pitkät kihlajaiset" ("Un long dimanche de fiançailles" 2004) hän esitti sulhasensa puolesta murhaavaa ”koston enkeliä” ja Ridley Scottin elokuvassa "A Good Year – Mainio vuosi" (2006) pääosan esittäjä Russell Crowen sydämen vievää ravintolanpitäjää. Cotillardilla on merkittävät roolit myös 2009 valmistuneessa elokuvassa "Public Enemies", sekä vuonna 2010 valmistuneessa elokuvassa "Inception". Vuonna 2012 hänet nähtiin elokuvassa "Yön ritarin paluu".


title: Marion Cotillard

text: Cotillardilla on nuoremmat kaksoisveljet, Quentin ja Guillaume, joista ensiksi mainittu on kuvanveistäjä ja taidemaalari ja jälkimmäinen kirjailija.


title: Marion Cotillard

text: Cotillard on Greenpeacen jäsen.


title: Sw

text: Sw tarkoittaa seuraavia asioita:


title: Sy

text: Sy tarkoittaa seuraavia:Sy on seuraavien henkilöiden sukunimi:Aihepiiriin liittyy myös seuraava:


title: Satakunnan karhu

text: Satakunnan karhu (tunnetaan myös nimellä Karhu) on kuvanveistäjä Emil Cedercreutzin suunnittelema veistos. Se sijaitsee Porin raatihuonen edustalla.


title: Satakunnan karhu

text: Veistos pystytettiin vuonna 1938. Samalla paikalla sijaitsi aikaisemmin toinen Cedercreutzin karhuveistos, joka sijoitettiin Hallituskadun ja Raatihuoneenpuiston erottavalle kivimuurille vuonna 1913. Porilaiset opiskelijat lakittavat patsaan vappuna.


title: Arvo-osuustili

text:
Arvo-osuustili on Suomessa käytettävä sähköisten arvopapereiden säilytystili, jossa säilytetään arvopaperivälittäjästä riippuen kotimaisia tai ulkomaisia arvopapereita, esimerkiksi osakkeita, indeksiosuuksia, optioita, warrantteja tai merkintäoikeuksia. Arvo-osuustilillä olevia arvopapereita sanotaan arvo-osuuksiksi. Arvo-osuustilin rinnalle nimetään rahatili, jonka kautta hoidetaan pörssikauppoihin liittyvä rahaliikenne.
Jotta arvo-osuustilin voisi avata, on laadittava kirjallinen asiakassopimus arvopaperivälittäjän kanssa. Arvopaperivälittäjän kanssa sopimuksen solminut asiakas voi hallinnoida arvo-osuuksiaan Internetin kautta. Arvo-osuuksia voi yleensä myös ostaa palveluntarjoajan konttorista. Jos asiakas haluaa ostaa tai myydä ulkomaisia arvo-osuuksia on hänen laadittava erillinen sopimus välittäjän kanssa.


title: Arvo-osuustili

text: Kaupankäynti pörssiosakkeilla käy jokseenkin samalla tavalla kuin tavanomaisten pankkiasioiden hoito. Jos asiakas haluaa käydä kauppaa suoraan verkkopalvelun kautta, hän saa pörssivälittäjältään salasanoja sisältävän tunnuslukutaulukon. Salasanoja tarvitaan raha- tai arvo-osuustilille kirjautumiseen että arvo-osuuksien kaupankäynnissä. Arvo-osuuksien omistuksen tosite on yleensä ainoastaan merkintä arvo-osuustilillä.


title: Arvo-osuustili

text: Kun asiakas ostaa pörssiarvopapereita, rahat otetaan hänen rahatililtään kolmen päivän kuluttua. Vastaavasti myyntitilanteessa rahat tulevat tilille kolmen päivän kuluttua.


title: Arvo-osuustili

text: Arvo-osuustilejä hallinnoivat muun muassa Euroclear Finland Oy (aiemmin Arvopaperikeskus) sekä useat pankit.


title: Arvo-osuustili

text: Suomessa toimivia arvo-osuustilejä hallinnoivia pankkeja ja sijoituspalveluyrityksiä mm.:


title: Sz

text: Sz tarkoittaa seuraavia:


title: Musta Kettu

text: Musta Kettu on Marvel-kustantamon sarjakuvissa esiintyvä ammattimainen jalokivivaras. Hahmo ensiesiintyminen tapahtui "Amazing Spider-Man"-lehden numerossa 255.


title: Musta Kettu

text: Musta Kettu on taitava jalokivivaras, jonka rikollisura kattaa kohteita niin Euroopassa kuin Yhdysvalloissakin. Vaikka Musta Kettu onkin jo vanha mies, hän on fyysisesti hyvässä kunnossa ja pyrkii tekemään vielä yhden suuren keikan ennen siirtymistään eläkkeelle Ranskan Rivieralle.


title: Musta Kettu

text: Useimmiten hänen yrityksensä ovat kuitenkin tuhoutuneet jonkun supervoimaisen sankarin väliintulon vuoksi. Ensimmäisellä kerralla Musta Kettu joutui vasten tahtoaan liittoon Punaisen Haamun kanssa. Hämähäkkimies kuitenkin saapui ajoissa paikalle estääkseen Haamun superapinoita murhaamasta Kettua.


title: Musta Kettu

text: Mustan Ketun paljastettua Haamun piilopaikan sijainnin Hämähäkkimiehelle tämä päätti päästää Kettu menemään ja keskittyä sen sijaan jahtaamaan Haamua.


title: Musta Kettu

text: Toisen kerran Musta Kettu ajautui konfliktiin Hopeasapeli Internationalin, Symkarialaisen palkkasoturifirman kanssa. Tälläkin kerralla Hämähäkkimies saapui paikalle pelastamaan iäkkään murtovarkaan, mutta päästi tämän vielä menemään - tosin ankarien varoitusten säestämänä.


title: Musta Kettu

text: Yksi viimeisimmistä kerroista lopettaa uransa tapahtui Los Angelesissa, jossa Musta Kettu yritti pihistää keskiaikaisen espanjalaisen ehtoolliskalkin. Hänen tietämättään kalkissa oli kiinni teollisuussalaisuuksia sisältävä mikropiiri, joka kiinnosti myös Hiipijää. Erinäisten tapahtumien jälkeen Hämähäkkimies nappasi kalkin takaisin, mutta päästi kuitenkin Ketun vielä menemään. Optimistinen Kettu suunnittelee kuitenkin vielä uransa kunniakasta finaalia.


title: Musta Kettu

text: Mustalla Ketulla ei ole yliluonnollisia voimia. Hänellä on ikäisensä miehen hyvin treenattu keho. Ikäänsä nähden hänen fyysistä suorituskykyään voidaan pitää poikkeuksellisen hyvänä.


title: Musta Kettu

text: Kettu kantaa mukanaan savukranaatteja, köyttä ja lasileikkureita. Yksi nerokkaimmista laitteista on kuitenkin elektroninen laite, joka vaimentaa suurimman osan tavallisista hälytysjärjestelmistä.


title: Jukka Ruohomäki

text: Jukka Ruohomäki (s. 20. elokuuta 1947 Helsinki) on suomalainen elektronimusiikkiin erikoistunut säveltäjä. Hän opiskeli musiikkitiedettä Helsingin yliopistossa, ja oppiarvoltaan hän on filosofian kandidaatti.


title: Jukka Ruohomäki

text: Ruohomäki aloitti musiikilliset kokeilunsa 1960-luvun lopulla, käyttäen analogisia laitteita 1970-luvun loppuun saakka. Hän työskenteli Helsingin yliopiston musiikkitieteen laitoksen elektronimusiikin studiossa vuodesta 1970 alkaen Erkki Kurenniemen johdolla ja vastasi studion toiminnasta vuosina 1973–1986. Hän on työskennellyt myös Yleisradion kokeilustudiossa ja Sibelius-Akatemian elektronimusiikin studiossa. Hän on luonut musiikkia kuunnelmiin ("Liisa ihmemaassa", "Neurovelho") ja kokeellisiin animaatioelokuviin ("Sähkölintupuutarha").


title: Jukka Ruohomäki

text: 1980-luvulla Ruohomäki keskittyi tietokonegrafiikkaan mutta alkoi taas säveltää 1990-luvulla käyttäen tietokonepohjaisia järjestelmiä. Hän asuu nykyään Oulussa ja toimi Oulun Konservatorion elektronisen musiikin lehtorina, mutta jäi eläkkeelle 68-vuotiaana.Time Ride on Hot Igloo -yhtiön julkaisema kokoelma Ruohomäen tuotannosta. Levy julkaistiin syystalvella 2006. Levy sisältää Ruohomäen 1990- ja 2000-luvun tuotantoa.


title: Ulrik Thersner

text: Ulrik Thersner tai Tersner (s. 2. huhtikuuta 1779 Kirkkonummi – k. 2. syyskuuta 1828 Västerås Ruotsi) oli suomalainen sotilas, piirtäjä ja taidegraafikko, joka oli kotoisin Kirkkonummen pitäjästä Uudeltamaalta.


title: Ulrik Thersner

text: Thersnerin vanhemmat olivat kappalainen Mikael Tersner ja Johanna Tersner o.s. Dorph (toisten lähteiden mukaan Dorpt). Hänen puolisonsa oli vuodesta 1811 Anna Gustafva o.s. Weckman. Hän oli Ruotsin sota-akatemian jäsen, everstiluutnantti.


title: Ulrik Thersner

text: Thesner lähti sotilasuralle seitsemänvuotiaana, jolloin hän ryhtyi laivapojaksi ja osallistui Venäjän sotaan 1788–1790. Myös vuosien 1808–1809 Suomen sotaan hän osallistui. Hän aloitti vuonna 1817 kivipiirrosjulkaisun "Sverige framstäldt i teckningar" ("Fordna och närvarande Sverige"), josta ennen Thersnerin kuolemaa ehti valmistua 38 vihkoa. Piirrosten tekoa jatkoivat ensin muut, myöhemmin vuonna 1843 hänen tyttärensä, kirjailija Thora Johanna Ulrika Thersner (s. 1818, k. Tukholmassa 3. lokakuuta 1867). Tämän kuollessa valmiina oli 364 foliolehteä.


title: Ulrik Thersner

text: Kivipiirrosjulkaisun taso ei noussut kovin korkalle. Niissä jatkui vanha ranskalaisklassinen maisemagrafiikan traditio sangen kaavamaisessa muodossa.


title: Chad Brown

text: Chad Brown (13. elokuuta 1961 New York – 2. heinäkuuta 2014 New York) oli yhdysvaltalainen näyttelijä ja pokeriammattilainen.


title: Chad Brown

text: Manhattanilla, New Yorkissa syntynyt ja Bronxissa varttunut Brown muutti Los Angelesiin 1990-luvun alussa ja alkoi työskennellä Hollywoodissa. Hän näytteli sivurooleissa muutamissa televisiosarjoissa ja elokuvissa. Hän asui myöhemmin Kanadan Vancouverissa.


title: Chad Brown

text: Chad Brown oppi pelaamaan pokeria Bronxin italialaisissa kahviloissa.


title: Chad Brown

text: Brown toimi televisioidun pokeriturnauksen "Ultimate Poker Challengen" juontajana. Brown sijoittui rahasijoille useissa World Series of Poker -turnauksissa: vuonna 2002 hän oli kolmas $1,500 Omaha hi-lo split -turnauksessa, vuonna 2004 toinen Ted Forrestin jälkeen $1,500 seven-card stud -turnauksessa ja toinen vuoden 2005 $2,000 seven-card stud hi-lo -kilpailussa. Vuonna 2005 hän oli kolmas WSOP:n oheiskilpailussa (World Series of Poker circuit event) Chris Fergusonin ja Prahlad Friedmanin jälkeen. Hän oli saman tapahtuman finaalipöydässä myös vuonna 2006. Vuoden 2007 WSOP:ssa Brown menestyi mainiosti vaikkei voittanutkaan yhtään turnausta. Hän saavutti kahdeksan rahasijaa, joista kaksi oli finaalipöytäsijoituksia. World Championship No-Limit 2–7 Draw Lowball w/Re-Buys -turnauksessa hän hävisi lopun kaksinpelissä Erik Seidelille ja ansaitsi 324 777 dollaria.


title: Chad Brown

text: World Poker Tourilla (WPT) Brown on päässyt finaalipöytään kerran (Bay 101 Shooting Stars -turnaus jossa hän oli kuudes).


title: Chad Brown

text: Vuonna 2006 Brown voitti yhden suurimmista nettipokeriturnauksista, World Championship of Online Pokerin. 5 000 dollarin sisäänoston H.O.R.S.E.-tapahtumaan osallistui 174 kanssakilpailijaa ja ykköspalkinto oli 223 125 dollaria.


title: Chad Brown

text: Maaliskuussa 2007 Brown oli toinen Las Vegasissa pelatussa kaksinpelin (heads-up) mestaruuskilpailuissa NBC National Heads-Up Championshipissa. Turnauksen voitti Paul Wasicka.


title: Chad Brown

text: "Bluff Magazine" valitsi Brownin vuoden 2006 pelaajaksi. Hänen pokeriuransa turnausansiot ylittivät maaliskuussa 2014 3,6 miljoonaa dollaria.


title: Chad Brown

text: Chad Brown pelasi nimimerkillä ChadBrownPRO Team PokerStars Pro-jäsenenä.


title: Chad Brown

text: Chad Brown oli aiemmin naimisissa pokerinpelaaja Vanessa Rousson kanssa.


title: Chad Brown

text: Chad Brownin vatsasta löydettiin vuonna 2011 viisi kiloa painanut syöpäkasvain. Rasvasoluista alkanut harvinainen liposarkooma poistettiin kirurgisesti ja hoitoa jatkettiin kemoterapialla. Hänet leikattiin neljän vuoden aikana viisi kertaa ja hän kävi läpi useita eri säteilytyshoitojaksoja, mutta jatkoi pokerin pelaamista sairaudesta huolimatta. Brown kuoli 52-vuotiaana 2. heinäkuuta 2014.


title: Kelankylä

text: Kelankylä (usein pelkästään Kela) on kylä Ranuan kunnassa. Se sijaitsee lähellä Ranuan ja Pudasjärven kunnanrajaa, noin 35 kilometrin päässä Ranuan kirkonkylältä kaakkoon ja noin 46 kilometriä Iso-Syötteeltä luoteeseen seututien 858 varrella. Kelankylässä asuu noin 70 ihmistä. Kelankylän koulu lakkautettiin vuonna 2001, jolloin oppilaat siirtyivät Kuukasjärven kouluun.


title: John Juanda

text: Johnson "John" Juanda (s. 8. heinäkuuta 1971 Medan, Indonesia) on indonesialaissyntyinen yhdysvaltalainen pokeriammattilainen.


title: John Juanda

text: Etniseltä taustaltaan kiinalainen Juanda syntyi ja kasvoi Indonesiassa, josta hän muutti vuonna 1990 Yhdysvaltoihin opiskelemaan Oklahoman yliopistoon (Oklahoma State University). Hän suoritti MBA-tutkinnon Seattlen yliopistossa.


title: John Juanda

text: Juanda aloitti pokeriturnauksissa pelaamisen vuonna 1996. Vuonna 2001 hän voitti World Poker Open Championship -turnauksen ja nimettiin vuoden turnauspelaajaksi seuraavana vuonna. Vuonna 2002 $ 1,500 Triple Draw Lowball Ace to Five -turnauksessa Juanda voitti ensimmäisen World Series of Poker (WSOP) -rannekkeensa. Seuraavana vuonna hän voitti kaksi ranneketta lisää. WSOP:n pääturnauksessa Juanda on ollut parhaimmillaan 31. vuonna 2005.


title: John Juanda

text: Marraskuussa 2004 Juanda voitti Professional Poker Tourin avajaisturnauksen. Vuotta myöhemmin marraskuussa 2005 hän ansaitsi lähes puoli miljoonaa dollaria Monte Carlossa, Monacossa voitettuaan Monte Carlo Millions Consolation -turnauksen, oltuaan kuudes Monte Carlo Millions -päätapahtumassa ja toinen "The FullTiltPoker.Net Invitational Live from Monte Carlo" -kutsukilpailussa.


title: John Juanda

text: Tammikuussa 2006 Juanda oli voittaja Australian pokerimestaruuskilpailussa (Crown Australian Poker Championship), jonka ykköspalkinto oli miljoona Australian dollaria. Syksyllä 2008 Juanda voitti neljännen WSOP-rannekkeensa World Series of Poker Europen pääturnauksesta Lontoossa. Turnauksen ykköspalkinto oli 868 800 puntaa. Vain muutama päivä myöhemmin hän sijoittui Lontoossa toiseksi EPT:n 20 000 punnan "High Rollers"-sivuturnauksessa ja ansaitsi 327 000 puntaa. Viides WSOP-ranneke tuli kesäkuussa 2011, jossa hän kukisti 2-7 lowball championshipin kaksinpelissä 11-kertaisen rannekevoittaja Phil Hellmuthin.


title: John Juanda

text: World Poker Tourilla Juanda on selvinnyt finaalipöytään kuusi kertaa. Gus Hansenin voittamassa Five Diamond World Poker Classic -turnauksessa toukokuussa 2002 hän oli toinen.


title: John Juanda

text: Elokuussa 2015 Juanda voitti European Poker Tourin pääturnauksen Barcelonassa. Ykköspalkinto oli yli miljoona dollaria. Lokakuussa 2017 Juanda voitti Macaossa Triton Poker Super High Roller Seriesin pääturnauksen ja ansaitsi yli 22 miljoonaa Hongkongin dollaria.


title: John Juanda

text:
"Bluff Magazine" valitsi Juanda vuoden 2006 toiseksi parhaaksi pokerinpelaajaksi. Hän on pelannut television pokeriohjelmassa "Poker After Dark". Tammikuussa 2019 Juandan pokeriuran turnausansiot ylittivät 24 miljoonaa dollaria
Juanda valittiin Poker Hall of Fameen vuonna 2015.


title: Nuupasjärvi

text: Nuupasjärvi on järvi Nuuppaan kylässä Ranuan kunnassa Lapin läänissä. Järvi sijaitsee noin 14 kilometriä pohjoiseen Ranuan kirkonkylältä, kantatien 78 ja seututien 924 liittymän tuntumassa.


title: Nuupasjärvi

text: Järvi saa vetensä pohjavedestä sekä ympäröiviltä soilta. Se laskee vetensä etelään Nuupas- ja Kivijokien kautta Iin Oijärveen.


title: Wille Wilenius

text:
Michael ”Wille” Wilenius (s. 17. helmikuuta 1961) on suomalainen manageri ja viihdemaailman osaaja. Hän on toiminut mm. Blue Media Productions Oy:n innovaatiojohtajana. Aikaisemmin Wilenius työskenteli muun muassa toimittajana ja televisiotuottajana ja peliyhtiö Ladbrokesin tiedottajana Suomessa. Hän on opiskellut televisiotuotantoa Yhdysvalloissa. Wilenius tuotti 1990-luvulla Svenska Teaternille nuorisomusikaalin "Hype".
Hän on töissä Bulevardin Viestintä nimisessä pr- ja tapahtumatoimistossa. Wille Wilenius asuu perheineen Karjaalla. Hänellä on viisi lasta.


title: Nuupasjoki

text: Nuupasjoki on Ranuan Nuupasjärvestä laskeva Kivijoen sivujoki. Joen alkupiste on Nuupasjärven eteläpäässä, josta se alkaa kapeana ojana ja virtaa kohti etelää. Siihen liittyy useita pienempiä suo-ojia ja puroja, joista suurimmat ovat Pikkulammesta laskeva Nuupasoja sekä Seppälänoja.


title: Nuupasjoki

text: Kapeana alkunsa saava joki levenee noin kahden ja puolen kilometrin jälkeen pitkien suvantolampien ketjuksi. Nuupasjoki ja Heinijoki yhtyvät Kivijokeen Lapiosuon–Ison Äijönsuon soidensuojelualueella Jokihaaranhyöteikkö-nimisen kohouman eteläpuolella Ranualla.


title: Martin Höllwarth

text: Martin Höllwarth (s. 13. huhtikuuta 1974 Schwaz, Itävalta) on itävaltalainen entinen mäkihyppääjä.


title: Martin Höllwarth

text: Höllwarth nousi mäkihyppääjänä maailman huipulle talvella 1991–1992, jolloin hän sijoittui Keski-Euroopan mäkiviikon kokonaiskilpailussa toiseksi ja saavutti Albertvillen olympialaisissa hopeaa niin normaali-, suur- kuin joukkuemäessäkin. Seuraavina vuosina hän ei menestynyt, vaan vasta Naganon olympialaisissa 1998 hän ylsi seuraavan kerran arvokisamitaleille saavuttaessaan pronssia joukkuemäessä.


title: Martin Höllwarth

text: Hiihdon maailmanmestaruuskilpailuissa menestystä on tullut joukkuemäessä kolmen kultamitalin ja kahden pronssimitalin verran. Lisäksi hänellä on MM-tasolta henkilökohtainen pronssi Lahden kisojen normaalimäestä vuodelta 2001. Keski-Euroopan mäkiviikolla hän sijoittui kolmanneksi kaudella 2001–2002 sekä toiseksi kausilla 2003–2004 ja 2004–2005. Maailmancupissa hän voitti kahdeksan osakilpailua ja sijoittui 29 kertaa palkintokorokkeelle. Keski-Euroopan mäkiviikolla hän saavutti voiton Bischofshofenissa tammikuussa 2005.


title: Martin Höllwarth

text: Höllwarth lopetti uransa kauden 2007–2008 jälkeen ja huhtikuussa 2008 hänen ilmoitettiin siirtyvän Viron mäkihyppymaajoukkueen päävalmentajaksi.


title: Tehollisarvo

text: Tehollisarvo tarkoittaa sähkötekniikassa sähköisen suureen, kuten vaihtojännitteen tai vaihtovirran neliöllistä keskiarvoa. Vaihtojännite syöttää kuormaan saman tehon kuin sen tehollisarvon suuruinen tasajännite. Tehollisarvo voidaan määritellä mille tahansa jaksolliselle aaltomuodolle, ja myös stationaariselle signaalille kuten kohinalle.


title: Tehollisarvo

text:
Sinimuotoisen vaihtojännitteen tai -virran tehollinen arvo voidaan laskea kun tiedetään sen huippuarvo formula_1 tai formula_2. Tehollinen virta on tällöin
ja tehollinen jännite on


title: Tehollisarvo

text: Suomen kotitalouksissa käytetään 230 voltin verkkojännitettä. Ilmoitettu arvo 230 V on keskimääräinen tehollinen vaihejännite eli jännite vaihe- ja nollajohtimen välillä. Verkkojännite on sinimuotoista, eli sen huippuarvo on formula_5. Jännitteen hetkellisarvo siis vaihtelee ääriarvojen −325 V…+325 V välillä, mutta verkkojännitteeseen kytketty hehkulamppu palaa yhtä kirkkaasti kuin 230 voltin tasajännitteeseen kytkettynä.


title: Hiirikäsi

text: Hiirikäsi tai hiiriranne on ranteen ja peukalon rasitusvamma, joka aiheutuu käden staattisesta lihasjännityksestä. Rasitusvamma syntyy tyypillisesti tietokoneen hiiren pitkäaikaisesta käsittelystä, mistä se on saanut nimensäkin. Hiirikäsi ei ole lääketieteellinen diagnoosi vaan yleisnimitys erilaisille käsivarren ja käden oireille, jotka ilmaantuvat pitkäkestoisen hiirellä työskentelyn aikana tai jälkeen. Pitkälle ehtinyt rasitus voi johtaa varsinaisiin diagnosoitaviin sairauksiin, kuten jännetupen tulehdukseen, rannekanavan oireyhtymään tai tenniskyynärpäähän. Hiirikäsi voinee syntyä, jos hiirtä käytetään yli kymmenen tuntia viikossa.


title: Hiirikäsi

text: Hiirikäden oireena on tyypillisesti kova kipu kädessä ja ranteessa. Kipu voi ulottua kyynärvarteen asti. Oireina voi lisäksi esiintyä puutumista, pistelyä ja lihasheikkoutta. Hiirikäteen voi myös liittyä laajemmin vaivoja niska-hartiaseudussa.


title: Hiirikäsi

text:
Oirekuvan epäyhtenäisyyden vuoksi ei tarkkaan tiedetä, kuinka yleinen vaiva hiirikäsi on. Tietokoneen käyttöön liittyviä rasitusvammoja ei yleensä korvata ammattitauteina, joten ne jätetään myös ilmoittamatta. Tuoreessa tanskalaisessa lähes 7 000 henkilöä sisältäneessä tutkimuksessa selvitettiin tietokoneen käyttäjien käsivaivoja 12 kuukauden aikana. Tulosten mukaan 4,3 prosenttia tutkimushenkilöistä ilmoitti kärsivänsä tietokoneen käyttöön liittyvästä keskivaikeasta tai vaikeasta käden tai käsivarren alueen kivusta. Yli 30 tunnin viikoittainen hiiren käyttö lisäsi käden alueen oireiden riskiä.
Koska kyseessä ei ole mikään yksittäinen lääketieteellisesti määritelty sairaus vaan yleisnimitys erilaisille kädenseudun kiputiloille, hiirikäden hoito riippuu kulloinkin kyseessä olevan oireen aiheuttajasta. Lääketieteellinen hoito kuuluu fysiatrian erikoislääkärin alaan. Lääkärin puoleen on syytä kääntyä oireiden pitkittyessä ja haitatessa jokapäiväistä elämää tai työskentelyä. Hoitoina voivat olla esimerkiksi fysikaalinen hoito, kipulääkitys tai paikalliset kortisonipistokset. Hiirikäden vaivatessa on välittömänä toimena syytä parantaa työpisteen ergonomiaa.


title: Hiirikäsi

text: Työympäristöä tulisi parantaa siten, että työskentelyasento on mukava ja kyynärpäitä ja ranteita voi tukea pöytään tai käsinojiin. Tuolin, pöydän ja näytön asento täytyisi säätää työntekijälle sopivaksi. Hiirtä käytettäessä rannetuki ja hiirimatto lienevät hyödyllisiä apuvälineitä. Kynähiiri on ergonomisempi vaihtoehto tavalliselle hiirelle. Pitkäkestoisia staattisia työrupeamia tulisi välttää.


title: Valkiainen (Jokikokko)

text: Valkiainen on järvi Kiiminkijoen vesistöalueella Jokikokon kylässä Nuorittan kaupunginosassa Oulussa Pohjois-Pohjanmaalla. Se sijaitsee noin 12 kilometrin päässä Ylikiimingin taajaman itäpuolella, noin viisi ja puoli kilometriä Jokikokon kylältä kaakkoon, ja noin kuusi kilometriä Alavuoton kylältä luoteeseen.


title: Valkiainen (Jokikokko)

text: Järvi on pieni ja matala, ja se saa vetensä pääosin ympäröiviltä soilta sekä pohjavedestä. Järvi laskee Kiiminkijokeen Peuraojaa pitkin.


title: Marlies Schild

text: Marlies Schild (s. 31. toukokuuta 1981) on itävaltalainen alppihiihtäjä. Hänen päälajinsa on pujottelu, jossa hän on voittanut maailmanmestaruuden sekä ennätykselliset 35 maailmancupin osakilpailua. Hänen siskonsa Bernadette Schild on myös alppihiihtäjä.


title: Marlies Schild

text: Schild laski uransa alussa syöksyä mutta joutui vaihtamaan lajin pujotteluun ja suurpujotteluun käytyään läpi viisi polvileikkausta. Hän on saavuttanut maailmanmestaruuden joukkuekilpailussa vuonna 2007 ja pujottelussa 2011. Lisäksi hän on saavuttanut pujottelussa MM-hopeaa vuosina 2003 ja 2007 sekä pronssia alppiyhdistetyssä 2005 ja 2007. Vuonna 2011 hän otti pronssia joukkuekilpailussa. Torinon olympialaisissa hän saavutti hopeaa yhdistetyssä. Pujottelussa hän on saanut olympiahopeaa Vancouverissa 2010 ja Sotšissa 2014 sekä pronssia Torinossa 2006.


title: Marlies Schild

text: Maailmancupissa Schild on saavuttanut 37 osakilpailuvoittoa, ollut kolmetoista kertaa toinen ja kahdeksantoista kertaa kolmas (kauden 2013–2014 loppuun mennessä). Hän voitti pujottelucupin 2006–2007 peräti 342 pisteen erolla Nicole Hospiin. Hän voitti myös alppiyhdistetyn cupin sekä sijoittui kokonaiscupissa toiseksi. Schild uusi pujottelucupin voiton kaudella 2007–2008. Hän joutui jättämään väliin kauden 2008–2009 murrettuaan jalkansa lokakuussa 2008. Kausilla 2010–2011 ja 2011–2012 Schild voitti jälleen pujottelucupin.


title: Marlies Schild

text: 29. joulukuuta 2013 Schildistä tuli kaikkien aikojen eniten pujotteluvoittoja ottanut nainen, kun hän saavutti Lienzissä 35:nnen pujotteluvoittonsa.


title: Marlies Schild

text: Schild on naimisissa alppihiihtäjä Benjamin Raichin kanssa. He saivat poikalapsen 21. lokakuuta 2015.


title: Atte Korhola

text: Atte Korhola (s. 19. elokuuta 1957 Lahti) on paleolimnologi ja Helsingin yliopiston Ympäristötieteiden laitoksen ympäristömuutoksen professori vuodesta 2007. Hän on myös Helsingin yliopiston Bio- ja ympäristötieteellisen tiedekunnan yhteiskunnallisesta vuorovaikutuksesta vastaava varadekaani, Suomen Akatemian ympäristötoimikunnan jäsen ja hydrobiologian dosentti. Korhola on johtanut ympäristömuutoksen tutkimusyksikköä (ECRU) vuodesta 1999. Hänen erityisalueenaan on jääkauden jälkeisen ilmaston vaihtelun sekä ravinnekuormituksen muutosten vaikutus vesiekosysteemeihin.


title: Atte Korhola

text: Korhola on Euroopan tiedeakatemioiden (EASAC) ympäristöpaneelin jäsen ja myös yksi lehden "Journal of Paleolimnology" toimittajista. Lisäksi hän on toiminut Suomen arktisen tutkimuksen strategian kirjoittajana ja Kauppa- ja teollisuusministeriön turpeen käyttöä selvittäneessä työryhmässä sekä lukuisissa ilmastonmuutokseen liittyvissä asiantuntijatehtävissä. Hän on osallistunut aktiivisesti ilmaston lämpenemisestä ja sen hillitsemiskeinoista käytävään kansalaiskeskusteluun.


title: Atte Korhola

text: Atte Korhola oli naimisissa kokoomuspoliitikko Eija-Riitta Korholan kanssa. Heillä on kolme lasta, joista yksi on laulaja Reeta Vestman.


title: Atte Korhola

text: Atte Korhola väitteli Helsingin yliopiston maantieteen laitoksella vuonna 1992. Korhola hoiti arktisen globaalimuutoksen määräaikaisen professorin virkaa vuosina 2002–2007. Hänen luonnonmaantieteen alaan kuuluva väitöskirjansa käsitteli Suomen rannikkoalueiden kohosoiden kehityshistoriaa ja ekosysteemidynamiikkaa sekä ilmaston ja paikallisten ympäristötekijöiden osuutta soiden kehityksessä.


title: Atte Korhola

text: Korhola on keskittynyt myöhemmässä tutkimuksessaan ilmastonmuutokseen, hiilen kiertoon, ekosysteemien ilmastovasteeseen, vesistöjen ekologiaan ja pohjasedimenteistä löytyvien fossiilisten pieneliöiden jäänteiden ja siitepölyhiukkasten kartoittamiseen ja analysointiin. Korhola on osoittanut tieteellisissä artikkeleissaan, että fossiililöydöksiä voidaan käyttää epäsuorana mittarina Suomen ilmastossa tapahtuneelle historialliselle vaihtelulle. Lisäksi Korhola on julkaissut vesistöjen ravinnekuormituksen muutoksia käsitteleviä tieteellisiä artikkeleita. Korhola on julkaissut yhdessä muiden tutkijoiden kanssa yli 100 kansainvälistä vertaisarvioitua tieteellistä artikkelia.


title: Atte Korhola

text: Atte ja Eija-Riitta Korholan mukaan ympäristöjärjestöjen ajama ilmastopolitiikka on ollut sarja virhearviointeja, jotka kiihdyttävät metsätuhoa ja ovat haitallisia ilmastonmuutoksen hillintään. Atte Korholan mukaan järjestöjen ilmasto- ja energiakannanotot perustuvat yksipuoliseen tietoon. Hänen mukaansa tuulivoima on tehotonta ilmastonmuutoksen hillitsemisessä, eikä hän kannata sen massiivista lisäämistä Suomessa.


title: Atte Korhola

text: Atte Korholan mukaan ympäristöjärjestöjen monet ratkaisukeinot ovat vanhentuneita ja ympäristön kannalta tuhoisia. Korhola mainitsee esimerkkinä, että viidennes kasvihuonepäästöistä aiheutuu trooppisten metsien hakkuista. Hänen mukaansa ympäristöjärjestöt ovat lisänneet trooppisten metsien tuhoutumista vastustaessaan hiilinieluja Kioton sopimuksen joustomekanismina. Korholan mukaan ympäristöjärjestöjen ihanteista kumpuava dogmaattisuus ja sopeutumisen vastustaminen on saattanut maksaa jo nyt ihmishenkiä. Korholan mukaan biopolttoaineet ovat pahentaneet globaalia hiilitasetta ja niiden lisääntynyt kysyntä on merkittävä syy eroosion lisääntymiseen ja ravinnon kansainvälisen hinnan nousuun.


title: Atte Korhola

text: Korhola kannattaa itse energiansäästöä, aurinkoenergiaa, neljännen sukupolven ydinvoimaa, vetytaloutta ja puhtaan hiilen tekniikkaa ilmastomuutoksen hallintaan.


title: Atte Korhola

text: Korhola on vakaumuksellinen kristitty, joka Sana-lehden haastattelussa kertoo, että Kristus on hänen elämänsä Arkhimedeen piste.


title: Southern Manitoba Railway

text: Southern Manitoba Railway on heinäkuussa 1999 perustettu kanadalainen rautatieyhtiö, jonka kotipaikka on Winnipeg Manitobassa. Yhtiön rataverkon pituus on 128 kilometriä, ja se palvelee Manitoban provinssin eteläisen osan maatalouden kuljetustarpeita. SMNR:llä on yhdysliikenneasema Morrisissa Canadian National Railwayn kanssa.


title: Christian Poulsen

text: Christian Bjørnshøj Poulsen (s. 28. helmikuuta 1980 Asnæs, Tanska) on tanskalainen jalkapalloilija, pelipaikaltaan keskikenttäpelaaja.


title: Christian Poulsen

text: Poulsen edusti seuratasolla muun muassa FC Kööpenhaminaa, Schalkea, Sevillaa, Juventusta, Liverpoolia, Eviania ja Ajaxia.


title: Christian Poulsen

text: Poulsen oli yksi Tanskan maajoukkueen parhaista pelaajista. Hän edusti Tanskaa muun muassa vuosien 2002 ja 2010 MM-kisoissa sekä vuoden 2004 EM-kisoissa. Kaikkiaan hän pelasi 92 maaottelua ja teki niissä kuusi maalia.


title: Christian Poulsen

text: Poulsen on romanialaisen Florin Răducioiun ohella ainoa jalkapalloilija, joka on pelannut jokaisessa Euroopan viidessä suurimmassa sarjassa (Englannin Valioliiga, Espanjan La Liga, Italian Serie A, Saksan Bundesliiga ja Ranskan Ligue 1).


title: Pörhölä

text: Pörhölä voi tarkoittaa seuraavia:


title: Pörhölä

text: Nimen suomalaisia kantajia ovat muun muassa:


title: Hans Petter Buraas

text: Hans Petter Buraas (s. 20. maaliskuuta 1975 Bærum, Norja) on norjalainen uransa lopettanut alppihiihtäjä. Buraas voitti pujottelun olympiakultaa Naganossa 1998. Buraas voitti ainoastaan yhden osakilpailun maailmancupissa 13 vuotta kestänellä urallaan.


title: Metalliliitto

text: Metalliliitto voi tarkoittaa:


title: Heikki Räisänen

text: Heikki Martti Räisänen (10. joulukuuta 1941 Helsinki – 30. joulukuuta 2015 Helsinki) oli suomalainen teologian tohtori, joka toimi vuosina 1975–2006 Helsingin yliopiston teologisen tiedekunnan Uuden testamentin eksegetiikan professorina. Lisäksi Räisänen toimi Suomen Akatemian tutkijaprofessorina 1984–1994 ja akatemiaprofessorina 2001–2006.


title: Heikki Räisänen

text: Räisänen oli yksi kansainvälisesti arvostetuimmista suomalaisista Uuden testamentin tutkijoista. Hän toimi vierailevana tutkijana Harvardissa, Cambridgessä ja Tübingenissä, hän oli Edinburghin yliopiston (1990) ja Uppsalan yliopiston (2002) kunniatohtori, hän sai Suomen kulttuurirahaston tunnustuspalkinnon 2005 ja Ruotsin tiedeakatemian Gad Rausing -palkinnon 2006, ja hänen omasta tuotannostaan on tehty ainakin kaksi ulkomaista väitöskirjaa.


title: Heikki Räisänen

text: Räisäsen laaja-alaiseen tuotantoon kuuluu monografioita ja artikkeleita erityisesti evankeliumitutkimuksen, Paavali-tutkimuksen sekä varhaiskristillisen uskonnon historian alueilla. Varsinaisen tieteellisen tuotannon lisäksi Räisänen kirjoitti useita raamatuntutkimuksen kysymyksenasetteluja kansantajuisesti esitteleviä teoksia ja osallistunut aktiivisesti aihepiiristä käytävään julkiseen keskusteluun. Hän ansioitui myös Koraanin kriittisen tutkimuksen edelläkävijänä ja uskontodialogin puolestapuhujana.


title: Heikki Räisänen

text: Räisänen oli "Vartija"-lehden päätoimittajana 1989–2000. Hän lanseerasi lehdessä käsitteen ”kulttuurikristitty” kuvaamaan kaltaistaan ihmistä, joka tiedostaa omien juuriensa olevan kristinuskossa ja suhtautuu siihen myönteisesti, vaikkei uskokaan moniin sen sisältämiin asioihin. Viimeisessä haastattelussaan hän määritteli olevansa agnostikko. Kirjassaan "Uuteen uskoon" (1993) Räisänen peräänkuulutti raamatuntulkintaan "fair play" -henkeä ja suvaitsevaisuutta. Hänen mukaansa jokainen tulkinta merkitsee väistämättä valikoivuutta; avainkysymys kuuluu, missä määrin tulkitsija on tietoinen omasta tavastaan valikoida tiettyjä elementtejä oman tulkintamallinsa perusteisiin.


title: Heikki Räisänen

text:
Räisäsen johtama Helsingin yliopiston ja Åbo Akademin eksegeeteistä koostuva tutkimusryhmä oli yksi Suomen Akatemian huippuyksiköistä vuosina 1995–2005. Tutkimusprojektin yleisaiheena on varhaisen juutalaisen ja kristillisen ideologian muotoutuminen.
Työtoverit kuvailivat häntä lämminhenkiseksi mutta vaativaksi opettajaksi, jonka vaikutus Suomen evankelis-luterilaiseen kirkkoon oli suuri.
Helsinkiläinen Ressun lukio nimesi Räisäsen vuoden Ressuksi vuonna 2013.


title: Heikki Räisänen

text: Professori Räisänen oli Academia Europæan jäsen vuodesta 2004 kuolemaansa saakka.


title: Heikki Räisänen

text: Heikki Räisänen kuoli Terhokodissa Helsingissä 30. joulukuuta 2015. Räisänen oli Suomen evankelis-luterilaisen kirkon pappi kuolemaansa asti.


title: Heikki Räisänen

text: Räisänen sai usein osakseen vastustusta etenkin niin sanottua konservatiivista raamatuntulkintaa edustavilta tahoilta. Hän herätti 1970-luvun alussa huomiota kyseenalaistamalla perinteiseen raamatuntulkintaan kuuluvia käsityksiä monista kristinuskon opeista, kuten Jeesuksen neitseestäsyntymisestä, Uuden testamentin ihmekertomusten historiallisesta paikkansapitävyydestä, Jeesuksen ylösnousemuksesta ja toisesta tulemisesta. Runsaasti keskustelua herätti aikoinaan myös Räisäsen tutkimus "Paul and the Law" (1983), jossa hän tarkasteli apostoli Paavalin suhtautumista Mooseksen lakiin.. Räisäsen edustama linja herätti erimielisyyksiä myös tutkijoiden parissa.


title: Eero Kilpeläinen

text: Eero Kilpeläinen (s. 7. toukokuuta 1985 Juva) on suomalainen jääkiekkomaalivahti, joka edustaa SHL-joukkue Örebro HK:ta. Hänellä on myös NHL-varaus kesältä 2003, jolloin Dallas Stars varasi miehen viidennellä kierroksella varausnumerolla 144.


title: Eero Kilpeläinen

text: Kilpeläinen aloitti jääkiekkoilun Juvan Pallossa, siirtyen 10-vuotiaana Mikkelin Jukureihin, ja urheilulukion aloitettuaan 16-vuotiaana Mestiksessä vielä silloin pelanneeseen Kuopioon KalPaan. Kuopiolaisseurassa Kilpeläinen torjui B- ja A-nuorten ykkösmaalivahtina, nousten tällöin myös poikamaajoukkueen luottomaalivahdiksi. Kilpeläisen vastuu Mestiksessä pelanneen edustusjoukkueen maalilla jäi kuitenkin pieneksi; yhtä Mestiksen ottelua lukuun ottamatta Kilpeläiselle ei seuran kanssa yhteistä pelikokemusta kertynyt.


title: Eero Kilpeläinen

text: Kaudella 2004–2005 Kilpeläinen edusti Kanadan OHL-junioriliigassa pelaavaa Peterborough Petesiä. 38 seurassa pelattua ottelua toivat tilastoihin mukanaan 3,27 päästettyjen maalien keskiarvon ja torjuntaprosentin 90,2. Ensimmäiset pelinsä Porin Ässissä hän pelasi seuraavalla kaudella 2005–2006, jolloin Ässät ylsi hopealle. Hopeakaudella Kilpeläisen tilille kertyi vain neljän ottelun verran peliaikaa, ja koska pysyvää pelipaikkaa ei Ässissä ollut tarjolla, hänen oli haettava pelipaikkaa muualta. Ässät vuokrasikin hänet Mestistä pelaavan Kokkolan Hermeksen maalinsuulle, jossa Kilpeläinen valittiin kuukauden pelaajaksi, ja jossa hän oli sarjan ehdottomia kärkimaalivahteja. Kilpeläisen hyvistä henkilökohtaisista otteista huolimatta seuran kausi ei ollut loistelias; kausi päättyi Hermeksen putoamiseen Mestistä alempaan sarjaan, Suomi-sarjaan.


title: Eero Kilpeläinen

text: Kaudella 2006–2007 Kilpeläinen nousi porilaisjoukkue Ässien maalivahtihierarkiassa ohi ykkösvahdin pelipaikkaa pelanneen Matti Kaltiaisen. Hän pelasi kauden ykkösmaalivahtina, mutta joutui taistelemaan ykkösvahdin paikasta jo heti seuraavalla kaudella 2007–2008. Pelipaikka irtosi lopulta loppusyksystä, Kilpeläisen haettua pelituntumaa Mestiksen LeKistä, jossa hän pelasi yhden ottelun pituisen lainapestin. Jo toistamiseen Kilpeläinen nousi kesken kauden joukkueensa ykkösvahdiksi. Kausi oli Ässille kuitenkin epäonnistuminen; maalilla Kilpeläinen teki ailahtelevin ottein voitavansa, mutta Ässät jäi siitä huolimatta sarjan viimeiseksi, ja Kilpeläisen tilastoihin merkattiin kauden päätteeksi torjuntaprosentiksi 84,13. Tällä kaudella Kilpeläinen pelasi myös pääsarjauransa ensimmäisen nollapelin, Jyväskylän JYP:iä vastaan, auttaen joukkueensa 4–0 voittoon 33 torjunnallaan.


title: Eero Kilpeläinen

text: Kausi 2008–2009 oli Kilpeläiselle eräänlainen läpimurtokausi; mies nousi Ässien tärkeimmäksi pelaajaksi. Vahvat kesäharjoitukset ja miehen uusi maalivahtivalmentaja Kari Lehtonen nostivat Kilpeläisen pelillisen ilmeen aivan uudelle tasolle, ja Ässät taistelikin vielä runkosarjan viimeisillä kierroksilla pudotuspelipaikasta. Pudotuspelien jäädessä saavuttamattomiin edessä olivat playout-kierrokset, jotka sanelivat, mikä seuroista runkosarjan sijoilla 11.–14. joutuisi karsimaan pääsarjatason pelipaikastaan. Playout-kierrokset ja sitä seurannut olivat porilaisseuralle pettymys. Kilpeläisen hyvien otteiden avulla Ässät lopulta säilytti sarjapaikkansa karsintasarjan venyessä aina seitsemänteen ja ratkaisevaan otteluun. Seitsemän pelin karsintasarjasta Kilpeläinen napsi kaksi nollapeliä. Henkilökohtaisten suoritusten saralla vahvaotteisen, joskin seuran kannalta epäonnisen kauden päätteeksi Kilpeläinen solmi Ässien kanssa kahden kauden jatkosopimuksen. Runkosarjan jälkeen tilastoihin jäi torjuntaprosentiksi 91,18. Tällä kaudella Kilpeläinen nappasi tilastoihinsa kokonaisuudessaan viisi nollapeliä.


title: Eero Kilpeläinen

text: Aikaisempina kausina Kilpeläinen oli joutunut taistelemaan ykkösvahdin paikasta Matti Kaltiaisen, Kimmo Kapasen ja Tuomo Karjalaisen kanssa, mutta kauteen 2009–2010 hän lähti ensimmäistä kertaa urallaan seuransa selvänä ykkösmaalivahtina. Kausi oli kuitenkin työläs: Kilpeläisen pelaamat 32 ottelua toivat mukanaan vain kuusi voittoa ja hurjat 17 tappiota, miehen torjuntaprosentin ollessa 91,05. Eittämättä joukkueen huonon menestyksen vuoksi Kilpeläisen tilalle ykkösmaalivahdiksi nousi joukkueen kakkosmaalivahtina toiminut Jussi Rynnäs.


title: Eero Kilpeläinen

text: Seuraava kausi 2010–2011 oli Kilpeläiseltä loistava. Runkosarjan päätteeksi Kilpeläisen tilastoihin merkattiin torjuntaprosentiksi 93,34, ja maaliskuussa 2011 Ilta-Sanomien urheilutoimittaja Petteri Linnavalli arvioi Kilpeläisen pääsarjan runkosarjan parhaaksi maalivahdiksi, koska Kilpeläinen oli kauden mittaan ollut suurin yksittäinen syy Ässien upeaan runkosarjaan.


title: Eero Kilpeläinen

text: 11. huhtikuuta 2011 Jokerit ilmoitti tehneensä Kilpeläisen kanssa kaksivuotisen sopimuksen. Jokerien riveihin ykkösmaalivahdiksi hankittu Kilpeläinen herätti jo kauden alussa luottoa, ja helsinkiläisseuran toimitusjohtaja Jarmo Kekäläinen kommentoi seuran luottavan Kilpeläisen kohdalla maalivahtipelinsä tasaisuuteen ja määrätietoisuuteen. Kaudella 2011–2012 38 runkosarjaottelussa torjuneen Kilpeläisen tilastoihin kirjattiin runkosarjan osalta torjuntaprosentiksi 91,41. Hän oli isossa roolissa pudotuspelitorjuntaprosentillaan 94,24 Jokerien yltäessä pronssille keväällä 2012. Kilpeläinen kärsi tällä kaudella kuitenkin loukkaantumisista, joten myös kakkosmaalivahdin pelipaikasta taistelleet Frans Tuohimaa ja unkarilainen Zoltán Hetényi saivat kauden edetessä peliaikaa. Pudotuspeleissä mies teki loistavaa torjuntatyötä, auttaen pudotuspelien torjuntaprosentillaan 94,24 Jokerit komeasti pronssille keväällä 2012 Bluesia vastaan pelatussa pronssiottelussa. Tällä kaudella Jokerit ylsi myös European Trophy -turnauksen loppukilpailuun, häviten finaalipelissä turnauksen isäntäjoukkueelle Red Bull Salzburgille.


title: Eero Kilpeläinen

text: 17. helmikuuta 2017 Kilpeläinen nousi SM-liigan kaikkien aikojen nollapelitilaston kärkeen. Hänet palkittiin kauden päätteeksi parhaalle maalivahdille myönnettävällä Urpo Ylönen -palkinnolla.


title: Eero Kilpeläinen

text: Kaudeksi 2017–2018 Kilpeläinen siirtyi SHL-joukkue Örebro HK:hon.


title: Eero Kilpeläinen

text: Kilpeläinen on hyvin liikkuva refleksitorjuja, joka hoitaa valtaosan torjuntatyöstään yksin nopealla liikkumisellaan. Se, ettei hän ole kapean ruumiinrakenteensa vuoksi erityisen peittävä maalivahti, hankaloittaa kuitenkin hänen torjuntatyöskentelyään.


title: Tolja

text: Tolja on kylä Ranualla. Se sijaitsee Toljanjärven rannalla noin 13 kilometriä Ranuan kirkonkylältä pohjoiseen paikassa, jossa Simojoki laskee Toljanjärveen. Kylän nimi on tiettävästi perua yleisestä venäläisestä sukunimestä: Ranua oli aikoinaan Ruotsin ja Venäjän raja-alueella. Kylä muodostuu Toljan, Rynkän eli Rynkänpuolen, Kuopasjärven, Koivikon, Mutkalan ja Tapiolan kulmakunnista. Toljassa on järjestetty rock-tapahtuma RynkkäRock vuosina 1999, 2000 ja 2001.


title: Karbonatiitti

text: Karbonatiitit ovat magmakiviä, joista vähintään puolet on karbonaattimineraaleja. Karbonatiitit esiintyvät plutoneina, juonina, breksioina ja laavoina. Karbonatiittikompleksilla on karbonatiittikeskus tai syeniittibreksiaa, jota reunustaa kehämäiset tai ovaalin muotoiset tai kartiomaiset juonet. Karbonatiittiesiintymiä syntyy magmaattisissa tai magmaattis-hydrotermisissä prosesseissa tai näiden yhdistelmänä ekstensionaalisessa tektonisessa ympäristössä.


title: Karbonatiitti

text: Maailmalta tunnetaan 527 karbonatiittiesiintymää , joista 10 % (49 esiintymää) on ekstrusiivisia . Iältään karbonatiitit ovat arkeeiselta eonilta kvartäärikaudelle; maailman vanhin karbonatiittiesiintymä Tupertalik (3007 Ma) sijaitsee Grönlannissa . Bose (1884) kuvasi karbonatiitit ensimmäisen kerran Narmadan laaksossa Intiassa . Karbonatiitteihin liittyy usein alkalikivi-intruusioita, ja monissa tapauksissa karbonatiitit ovat nuorempia kuin paikalliset alkalikivet.


title: Karbonatiitti

text: Karbonatiitit koostuvat vähintään 50 t-% karbonaateista, kuten kalsiitista, dolomiitista, sideriitistä ja ankeriitista, ja kivessä on alle 20 p-% SiO . Yleisesti karbonatiittiesiintymiin liittyvät kivet ovat pyrokseniitti, feniitti, ijoliitti, duniitti, pikriittiporfyyri, Na-K-feniittiytynyt gneissi ja paikallisesti pintasyntyiset alkalikivet. Karbonatiitit ovat usein intrudoituneet gneisseihin ja kiilleliuskeisiin tai suprakrustisiin kiviin . Streckeisenin (1980) mukaan karbonatiitit voidaan vielä luokitella seuraavasti:


title: Karbonatiitti

text: Metasomatoosi on prosessi, joka tapahtuu kiinteässä tilassa fluidifaasin ollessa läsnä. Metasomatoosi on kemiallista muuttumista, jossa kiven koostumus muuttuu siksi, että fluidin mukana kiveen tuodaan tai siitä viedään alkuaineita . Feniittiytyminen on yksi metasomatoosin alaluokista. Se tuottaa alkalipitoisia metasomaattisia kiviä eli feniittejä . Feniittejä syntyy alkalikivi- ja karbonatiittikomplekseissa, joissa metasomatoosi tuottaa isäntä- ja sivukiviin magmaattis-hydrotermisten fluidien vaikutuksesta vyöhykkeellistä muuttumista . Feniittien tyyppimineraalit ovat egiriini, egiriini-diopsidi, alkaliamfibolit (riebeckiitti, richteriitti), nefeliini, biotiitti, flogopiitti, kalimaasälpä (pertiitti), plagioklaasi (albiitti) ja karbonaatti sekä aksessoriset mineraalit apatiitti ja titaniitti. Feniitin vyöhykkeellisyys voi ulottua intruusiosta metreistä muutamien kilometrien päähän .


title: Karbonatiitti

text: Karbonatiittimagman pääkomponentit ovat Ca, Mg, Fe ja CO. Karbonatiittien kiteytymisjärjestys on yleensä Ca-, Mg- ja ferrokarbonatiitti . Karbonatiiteista suurin osa sijoittuu Sr-Nb-diagrammissa köyhtyneen vaipan kenttään, mikä viittaa pitkäjaksoiseen vaipan köyhtymiseen yhteensopimattomien alkuaineiden suhteen . Karbonatiitit ovat tyypillisesti rikastuneet U, Ba, P, Th, Ta, Nb, REE, Sr ja Y ja köyhtyneet Zr, Rb, K, Cs, Hf ja Ti alkuaineiden suhteen . Karbonatiiteissa on myös kohtuullisen korkeita pitoisuuksia alkuaineita S, Cl, F ja Mn verrattuna silikaattikiviin . Karbonatiiteissa on yleensä tuhatkertaisia pitoisuuksia LREE-alkuaineita verrattuna kondriitteihin . LREE-pitoisuus on karbonatiiteissa tavallisesti yli 500 ppm per alkuaine. Keskimääräinen REE-pitoisuus on 3600 ppm, mutta se voi olla jopa 8 % .


title: Karbonatiitti

text:
Tutkijat uskovat yleisesti, että karbonatiitit muodostuvat erittäin vähäisen (0,1–5 %) osittaissulamisen tuloksena runsaasti hiilidioksidia sisältävästä vaipan peridotiitista . Karbonatiittisulat ovat hyvin volatiilipitoisia (HO ja CO). Hiilidioksidi kuluu karbonaattien kiteytymiseen . Karbonatiittimagmalla on erittäin alhainen viskositeetti jopa 11 GPa:ssa .
Karbonatiitteja on stabiilien kratonien keskiosissa (esim. Fennoskandian kilpi), mutta tunnetaan muutamia merellisessä kuoressa olevia karbonatiittejakin . Karbonatiitteja on usein ohentuneessa kuoressa, kuten vulkaanisen kaaren tausta-altaassa, anorogeenisessa tektonisessa ympäristössä sekä riftiytymis- tai siirrosvyöhykkeissä, joita pitkin magma kohoaa dekompressionaalisessa osittaissulamisessa . Itä-Afrikan hautavajoaman alueella Tansaniassa on aktiivinen karbonatiittitulivuori, 2950 m korkea Oldoinyo Lengai, josta purkautuu koostumukseltaan poikkeuksellista natriumkarbonatiittilaavaa .